- 1 TIMOTI
- <
- 3
- >

3
Setao katenge akali dupa kandao leamo doko
1 Akali* Ap 20:28; 1 Ti 1:15 mendeme setao katenge akali katapuli lao masilyamo dokome kalai epe mende pitoo lao masilyamona lapae silyamo pii doko etete kiningi. 2-4 Dopana* 1 Ti 3:12; 2 Ti 2:24; Ta 2:6* Ta 1:6-9* 1 Ti 3:12 baa-kisa tenge nasina lao katapenge. Baanya enda mendai pitipenge. Baa bia akipi epao nala nayao mona paliuu, mana epe minao katapenge. Baame endakali opone minao, mana auu pyoo lao, bia akipi masetae soo nala nayao, pyao napyoo, andiki pyoo, laiya laa nayao katapenge. Baa muni putiti nakayao, baa tangenya palu dupa auu pyoo isoo, baanya wane dupa baanya pundipundi joo baa auu kayao lalyina lao katapenge. 5 Baa tangenya palu dupa dopa pyoo isepengena lao masala naenge tamo kandao doko, aipa petala Gotenya sosa doko baame setao katatape? 6 Akali ene epapu mona kapilyetae mende setao katenge akali nakatapenge. Aopyoo latala baa luiyapala lombapae setamopa, Goteme Satane yapeamoli pyoo baa yapata. 7 Netesa* 1 Ko 5:12; 2 Ko 8:21 katenge endakali dupame setao katenge akali doko baa auu pipae lena lao katapenge. Aopyoo latala endakali dupame baa elya pisetaminopa Satanenya kone makatae ongonya baa lyeta.
Nisingi akali dupa kandao leamo doko
8 Nisingi* 1 Pi 5:2* Ap 6:1-6 akali dupame dopaka pyoo male male nalao katapenge. Dupame pii lapoma laa nayao, bia akipi longo lao nala nayao, munipi opale longo waa palyoo nyalanya putiti nakayao katapenge. 9 Dupame* Lo 16:25 masingi epe dokome masoo minao paenge dokonya Goteme yalo pyoo masiamo doko minao katapenge. 10 Nyakamame nisingi akali dupa wambao makande pyepape. Dupa-kisa koo tengepi mende nasetamo kandao doko, dupame nisingi kalai pyoo katapenge. 11 Dee dupanya enda dupame dopaka pyoo male male laa nayao pitipenge. Dupame nambonambo napyoo bia akipi epao nala nayao mende pimana latamino dupa pitaka kini pyoaka pitipenge. 12 Nisingi* 1 Ti 3:2,4 akali dupanya enda mendai lao pitipenge. Dupame nyakamanya wane dupapi nyakama tange palu dupapi dupa auu pyoo isoo katapenge. 13 Nisingi akali kalai auu pyoo pingi dupa kenge singi. Dupame Kataisa Jisasa lao masoo miningi dokonya pii doko pakapi mende nakayao lao katatami.
Gotenya masingi yalo petae andake doko
14 Namba emba kalyeno ongonya yapa ipupu laka lao masetala, pii datupa embanya pepa pyao peekelyo. 15 Dopaka* Ep 2:9-22; Ta 1:7; Ip 3:6 doko, mendita mendeme namba minanjetamo kandao doko, Gotenya tata dupa-pipa aipa pyoo katapengepe lao embame pepa dakenya kandao mana nyepe. Nambame Gote lete katenge dokonya sosa doko kandao lelyo. Sosa doko kiningi pii lapae dokonya paka pinginapi joo katenge. 16 Naimame* Mk 16:19; Jo 1:14; Ap 1:2,11; Lo 1:3-4; 16:25; Ep 3:9-10; 1 Pi 1:12 Gote minao kalyamano dokonya baame yalo pyoo masiamo doko kiningi etete andake lamona lelyamano.
Baa yonge katao panea.
Sipitisa dokome baa kapana lao laitaka pia.
Enjele dupame baa kandeami.
Endakali dupa pitaka baanya lao pii lamaiyami.
Isa yuu dakenya baa lao masoo miniami.
Goteme baa tii pipae dokonya ketae lanyia.

- 1 TIMOTI
- <
- 3
- >

*3:1: Ap 20:28; 1 Ti 1:15

*3:2-4: 1 Ti 3:12; 2 Ti 2:24; Ta 2:6

*3:2-4: Ta 1:6-9

*3:2-4: 1 Ti 3:12

*3:7: 1 Ko 5:12; 2 Ko 8:21

*3:8: 1 Pi 5:2

*3:8: Ap 6:1-6

*3:9: Lo 16:25

*3:12: 1 Ti 3:2,4

*3:15: Ep 2:9-22; Ta 1:7; Ip 3:6

*3:16: Mk 16:19; Jo 1:14; Ap 1:2,11; Lo 1:3-4; 16:25; Ep 3:9-10; 1 Pi 1:12

© 1988 BSPNG