- IPUTU
- <
- 13
- >

13
Naimame naimanya kaiminingi dupa auu kayamana
1 Nyakamame* Jo 13:34 koteaka lao kaiminingi dupa auu kayalapape. 2 Nyakamame* Jen 18:1-8; 19:1-3; Isi 6:11-24; 13:3-23; Lo 12:13; 1 Pi 4:9 endakali opone dupa kayala nayao nisalapape. Doko, mendapuame dopa piaminopa enjele mendapua nisiami-pyaa. Dupame enjele lamo lao masala nayao endakali lamo lao masiami-pyaa. 3 Kaiminingi* Mt 25:36; Ip 10:34 mendapua anjetae palelyamino dupa-pipa nyakama apata anjetae palelyamanona lao masalapape. Mendapu tanda nao kalyamino dopale joaka nyakama tanda nelyamanona lao masalapape. 4 Nyakamame* Ep 5:5-6; Pl 4:12 endakalipa tole pyao petenge mana doko epena lao masalapape. Nyakamame endakalipa tole pingi mana doko minao koyasala nayalapape. Mana doko koyasilyamipi kepo kolelyamipi dupanya Goteme yapata. 5 Nyakamame* Dit 31:6,8; Jas 1:5; 1 Ti 6:8 muni putiti nakayalapape. Opale nyakama-kisa silyamo dupa nyakamame yakana lao masalapape. Doko, Goteme lao pituu, “Nambame emba yakinala nayato. Nambame emba maita dyaa nayato, etete daana,” latea-pyaa. 6 Dopana,* Wee 27:1-3; 118:6; Lo 8:31-39 naimame naimanya mona kyoto jetala dapa lamana:
“Kamongome namba nisingina nambame paka nakayato.
Endakali dupame kapa pao namba mende napitami daana,” lamana.
Naimame isingi akali wambatae dupanya mana watao minamana
7 Nyakamame* 1 Ko 4:16; 2 Te 3:7; Ta 1:5; Ip 6:12 nyakamanya isingi akali dupame Gotenya pii langiamino dupa masalapape. Dupanya kaitini payamino dokonya dii mendeamo dupa masalapape. Nyakamame doko masetala dupame masoo miniaminoli pyoo masoo minalapape. 8 Jisasanya* Wee 102:27; Ep 4:14 mana doko wambapi indupapi koteaka lao mendai dopaleaka. 9 Mana* Lo 14:17; 1 Ko 8:8 pii tata waka longo dupame nyakama pyalya lao nyina lao kayala nayalapape. Gotenya mona epe palenge dokome nyakamanya mona dupa kyoto injisakatamo doko epe. Nee nenge dokonya mana dupame nyakamanya mona dupa kapa pao kyoto injisakala nayata. Mana dupame mana watao miningi endakali dupa nisala naya-pyaa.
Kundi tata Goteme auu kaenge dupa
10 Naimanya olata toko doko kalyamo. Losuu anda seleme petae dokonya kalai pingi pitisa dupame kapa pao olata toko dokonya nee setapae nanengema. 11 Pitisa* Lep 16:27; Nam 19:3; Ip 10:4 mupa dokome pulumakao akipi dupanya taiyoko dupa nyoo minao palo eteteaka epe dokonya koo kunikena lao kundi maiya penge. Dopaka doko, angi dupa kame dokonya kamalya tena ita yangatala tao mulyina lao soo yangenge-pyaa. 12 Dopa* Mt 21:39; Jo 19:17,20 pingi dokonyana, Jisasame baanya taiyoko dokome endakali dupa etete epe injisalanya taono kame dokonya kamalya pupala tanda nyia-pyaa. 13 Dopana,* Ap 7:58; Ip 11:26; 12:2 baame piamoli pyoo naima baa tengesa pao pituu taono dokonya kamaka pupala elya sepenge. 14 Yuu* 1 Ko 7:29-31; Pl 3:20; Ip 11:10,14-16; 12:22 dakenya naimanya taono tanga tangapi sulu seta mende nasingi. Dopaka doko, taono maitakao ipupenge doko kutilyamano. 15 Dopana,* 2 Ktl 29:31; Wee 50:14,23; Osi 14:2 naimame koteaka lao Jisasanya kenge doko lao Gote kundi maili lao tama pimana. Jisasa panasoo endakali pii lamailyamano dokome Gote tama pimana. 16 Nyakamame* Pl 4:18 endakali dupa kandao mana epe minapenge doko kayala nayalapape. Nyakama-kisa opale silyamo dupame endakali daa jilyamo dupa nisoo mokosoo maiyepape. Dopa pyoo kundi maingi mana doko Goteme etete auu kaenge.
17 Nyakamanya* Ese 3:17; 1 Ko 16:16; 1 Te 5:12 isingi akali dupame maka nakayao nyakamame Gote yakinala nayalapale lao isoo katapala, dupame pingima dupa maitakao Gote lamaipenge. Dupame mona yaepao kalai petala mona kenda nakaenalena nyakamame dupanya pii watao minatala dupanya pundipundi kalyepape. Mana dutupame nyakama niseta.
Mende nisa nisa pyoo loma singi doko
18 Nyakamame* Ap 24:16; Lo 15:30; 2 Ko 1:12; Ep 6:19; Kl 4:3; 1 Te 5:25; 2 Te 3:1 naima lao masetala Goteme nisina lao loma salapape. Naimame naimanya mona doko Gotenya enomba dokonya tolatae palengena lao masilyamano. Naimame koteaka lao kaitini tolao payawani kaenge. 19 Namba* Pl 2:24; Pm 22 nyakama katatamisa yapa ipatona, Goteme namba nisina lao nyakamame loma salapape lao nambame nyakama mona sakatasakao lelyo.
20 Mona* Ais 55:3; Jet 32:40; Ese 34:1; 37:26; Sak 9:11; Jo 10:11; 1 Pi 2:25; 5:4 lyuu lasingi Gote dokome naimanya Kamongo baa Sipisipi Setao Katenge Akali Mupa doko malunya sakatasia-pyaa. Jisasa kumiamo tenge dokome pii latae singi. Pii latae siamo singi dokome lengeli pyoo Goteme Jisasa sakatasia-pyaa. 21 Nyakamame* Lo 16:27; Pl 2:13 Gotenya masingili pyepale lao baame nyakamanya mana dupa pitaka auu pisekena. Dokopa baa tangeme mana auu kaenge dupa Jisasa Kataisa-kisa naimanya kainanya sakatasina. Naimame tanga tangapi Jisasa Kataisa lao lalyepenge. Kiniaka.
Etao lasa leamo pii dupa
22 Kaimia paluma, nambame nyakamanya mona kyoto jakatoo lao pii lelyo dake kale katao salapape lao nambame nyakama sakatasilyo. Nambame pii muu pipae atupa iki pepa pyekelyo. 23 Naimanya* Ap 16:1 kaiminingi Timoti mokeaminopa baa dee anjetae napaleamo doko masalapape. Baa namba kalyosa yapa ipatamo kandao doko, nalimba lapotame ipao nyakama kandatamba.
24 Nyakamame nyakamanya isingi akali dupa pitakapi Gotenya endakali dupa pitakapi dupa auu pyoo katena lamaiyakalapape. Itali tange sosa dupame nyakama auu pyoo kalyepape lelyamino.
25 Goteme nyakama pitaka kandao mona epe palena.

- IPUTU
- <
- 13
- >

*13:1: Jo 13:34

*13:2: Jen 18:1-8; 19:1-3; Isi 6:11-24; 13:3-23; Lo 12:13; 1 Pi 4:9

*13:3: Mt 25:36; Ip 10:34

*13:4: Ep 5:5-6; Pl 4:12

*13:5: Dit 31:6,8; Jas 1:5; 1 Ti 6:8

*13:6: Wee 27:1-3; 118:6; Lo 8:31-39

*13:7: 1 Ko 4:16; 2 Te 3:7; Ta 1:5; Ip 6:12

*13:8: Wee 102:27; Ep 4:14

*13:9: Lo 14:17; 1 Ko 8:8

*13:11: Lep 16:27; Nam 19:3; Ip 10:4

*13:12: Mt 21:39; Jo 19:17,20

*13:13: Ap 7:58; Ip 11:26; 12:2

*13:14: 1 Ko 7:29-31; Pl 3:20; Ip 11:10,14-16; 12:22

*13:15: 2 Ktl 29:31; Wee 50:14,23; Osi 14:2

*13:16: Pl 4:18

*13:17: Ese 3:17; 1 Ko 16:16; 1 Te 5:12

*13:18: Ap 24:16; Lo 15:30; 2 Ko 1:12; Ep 6:19; Kl 4:3; 1 Te 5:25; 2 Te 3:1

*13:19: Pl 2:24; Pm 22

*13:20: Ais 55:3; Jet 32:40; Ese 34:1; 37:26; Sak 9:11; Jo 10:11; 1 Pi 2:25; 5:4

*13:21: Lo 16:27; Pl 2:13

*13:23: Ap 16:1

© 1988 BSPNG