- 1 JONE
- <
- 5
- >

5
Masoo miningi endakali dokome isa yuu dake ita miningi
1 Jisasa* Jo 8:42; 1 Pi 1:22-23; 1 Jo 4:15 baa Kataisa dokona lao masoo minao katenge endakali doko pitaka Gotenya mandipae lamo. Endakali mendeme takange mende auu kayatamo dokome baanya ikiningi doko auu kayataka. 2 Naimame* Lo 13:9; Ga 5:14 Gote auu kayapala baanya mana setapae dupa watao minao kalyamano dokome baanya wane dupa auu kaelyamanona lao masilyamano. 3 Doko,* Dit 30:11; Mt 11:30; Jo 14:15 naimame Gotenya mana setapae dupa watao minilyamano dokome Gote auu kaenge doko panasilyamano. Baanya mana setapae dupa kenda pipae daa. 4 Gotenya* Jo 16:33; 1 Jo 2:14 mandipae doko pitakame isa yuu koo dake ita miningima. Naimanya masoo miningi dokomeaka isa yuu dake ita miningi. 5 Apimi* Lo 8:37; 1 Jo 4:4 isa yuu dake ita miningipi? Jisasa baa Gotenya Ikiningina lao masoo minao paenge endakali dokome ita miningi.
Goteme baanya Ikininginya lao pii lao paneamo doko
6 Jisasa* Jo 1:29-34; 4:1-2; 14:26; 19:34; 1 Jo 1:7; 2:20,27 Kataisa baa endaki dokopa taiyoko dokopa dolaponya-kaita epea. Endakinya ialyoo daa, endakipa taiyokopa lapotanya-kaita epea. Sipitisa dokome kiningi pii lenge dokonya baame pii dutupa lao panelyamo. 7 Tepomame* Jo 15:26 pii doko lao panelyamino. 8 Sipitisapi, endakipi, taiyokopi tepoma dutupame pii mendai dokoaka lao panelyamino. 9 Endakali* Jo 5:32-34,37; 8:18 dupame pii lao panelyamino doko naimame singiaka doko, Goteme pii lao paneamo doko alyasale joo silyamo. Goteme pii lao paneamo doko baanya Ikiningi dokonya lao lao panatea. 10 Gotenya* Jo 3:33; Lo 8:16; Ga 4:6 Ikiningi doko lao masoo miningi endakali dokonya monanya pii Goteme lao paneamo ongo palelyamo. Gote lao masoo minala naelyamo endakali dokome Gote baa sambo lenge jinya nepatapumosaka pilyamo. Doko, Goteme baanya Ikiningi dokonya lao pii lao paneamo doko endakali dokome masoo minala naenge. 11 Goteme* Jo 1:4; 3:11; 5:21,26; 1 Jo 1:7; 5:20 pii lao paneamo doko dapa: baame lete etete katenge naima diamo doko baanya Ikiningi doko-kisa singi. 12 Gotenya* Jo 3:36 Ikiningi doko-pipa pakatae katenge endakali doko lete katawaka katenge. Gotenya Ikiningi doko-pipa pakatae nakatenge endakali doko lete nakatenge.
Naima lete etete kalyamanona lao masemana
13 Gotenya* Jo 20:31 Ikiningi doko lao masoo miningi endakali nyakama lete katawaka kalyamino doko masalapale lao nambame pepa dake pyao peekelyo. 14 Naimame* Mt 7:7; Jo 14:13-14; 15:7,16; 16:23; 1 Jo 3:21-22 Gote tangenya masilyamoli pyoo mendita mende baa-kisa tee lao loma silyamano kandao doko, baame singi. Dopa pilyamanopa naima baanya enombasa paka nakayao katenge. 15 Naimame tee lelyamano dupa pitaka baame silyamona lao masetamano kandao doko, baa-kisa tee latelyamano dupa nyepelyamanona lao masetama.
16 Mendeme* Mt 12:31; Jo 15:22-24; Ip 6:4-6 kandataminopa endakali yango mendeme koo mende pitamopa koo dokome baa koyasala nayapenge jia kandeno doko, embame Gote lao loma setenopa Goteme lete katenge doko baa maita. Koyasala nayapenge koo dopale pitamino endakali dupa baame lete katenge doko maita. Koo tata mende dokome endakali dupa koyasingi. Nyakamame koo dopale dokonya loma salapape lao nalelyo. 17 Koo tata dupa pitaka koaka doko, koo mendapuame endakali etete koyasala naenge. 18 Gotenya* Jo 1:13; 17:15; 1 Jo 3:6,9 mandipae doko pitakame koo pyoo nakatengena lao naimame masilyamano. Gotenya Ikiningi dokome dupa setao kalyamopa akali koo dokome dupa koyasala naepenge. 19 Naima* 1 Jo 4:6 Gotenya kalyamanona akali koo dokome isa yuu dakenya endakali dupa pitaka isoo kalyamona lao masilyamano. 20 Naimame* Jet 24:7; Jo 17:3; Ep 1:17; 1 Jo 1:2; 5:12 Gote angi doko masalapale lao Gotenya Ikiningi doko ipupala naima masingi diamo doko masilyamano. Naima Gote angi dokopa baanya Ikiningi Jisasa Kataisa dokopa dolapo-pipa pakatae kalyamano dokoaka Gote angi lete etete katasingi doko. 21 Wane* 1 Ko 10:14 paluma, nyakamame sambo gote dupa minatamina nyakama tange kandao isoo kalyepape.

- 1 JONE
- <
- 5
- >

*5:1: Jo 8:42; 1 Pi 1:22-23; 1 Jo 4:15

*5:2: Lo 13:9; Ga 5:14

*5:3: Dit 30:11; Mt 11:30; Jo 14:15

*5:4: Jo 16:33; 1 Jo 2:14

*5:5: Lo 8:37; 1 Jo 4:4

*5:6: Jo 1:29-34; 4:1-2; 14:26; 19:34; 1 Jo 1:7; 2:20,27

*5:7: Jo 15:26

*5:9: Jo 5:32-34,37; 8:18

*5:10: Jo 3:33; Lo 8:16; Ga 4:6

*5:11: Jo 1:4; 3:11; 5:21,26; 1 Jo 1:7; 5:20

*5:12: Jo 3:36

*5:13: Jo 20:31

*5:14: Mt 7:7; Jo 14:13-14; 15:7,16; 16:23; 1 Jo 3:21-22

*5:16: Mt 12:31; Jo 15:22-24; Ip 6:4-6

*5:18: Jo 1:13; 17:15; 1 Jo 3:6,9

*5:19: 1 Jo 4:6

*5:20: Jet 24:7; Jo 17:3; Ep 1:17; 1 Jo 1:2; 5:12

*5:21: 1 Ko 10:14

© 1988 BSPNG