- MATYU
- <
- 23
- >

23
Mana setapae masingi akalipi Patasipi dupa kandao wandyuu kalyepape leamo doko
(Mk 12:38-39; Lu 11:43-46; 20:45-46)
1-2 Dokopa* Jet 8:8-9; Lo 2:17-24 Jisasame endakali kambu piamino dupapi baanya disaipele dupapi dupa lamaiyoo lao pituu, “Mana setapae masingi akalipi Patasipi dupame Mosesenya panda nyoo kalyamino. 3 Dopana,* Dit 17:10 dupame nyakama langitaminoli pyoo dupa pitaka watao minao pyepape. Dopaka doko, dupame mana minataminoli pyoo naminalapape. Doko, dupa tangeme lelyaminoli pyoo napingima. 4 Dee* Mt 11:30; Ap 15:10 dupame kenda pipae dupa andake pyoo yaki pipala, endakali dupanya lataiyanya nyoo sakamaingima. Dopa pingimaka doko, dupame etete kukipi mende kingi maiya naengema. 5 Dupame* Eke 13:9; Nam 15:38; Dit 6:8; Mt 6:1,5,16 kalai pilyami dupa pitaka endakalimi kandapimili lao pingima. Dopa pina lao dupame Gotenya pii pepa pyapae dokonya mendatupa pepa pyao nyepala mata* mata, kitambu, yati pipae Juta dupame Gotenya mana setapae dupa watao minokondape pingina lao kongali pyoo yati pipae dupa yonge pee puna dupanya anjeta kitambu joo piseta mata joo peta pingima-pyaa.joo peta kitambu joo piseta pingima. Dupame nyakamanya yonge pee kisa pingi puna dupanya yati pipae dupa londe pyoo anjinya pyandata pingimaka. 6 Dee* Emo 4:5; Lu 14:7 dupame nee andake nelyami dupanya petenge toko enomba nyoo dupanyapi, losuu anda dupanya enomba nyoo petenge toko dupanyapi dupanya pilyanya auu kaengema. 7 Kamapi dupanya endakali dupame nyakama lasa lata ‘Mana Lenge Akalina’ lata, pipimili lao auu kaengemaka. 8 Dopaka* Je 3:1 doko, endakali dupame nyakama kandao ‘Mana Lenge Akalina’ lena lao kayala nayalapape. Doko, nyakamanya Mana Lenge Akali mendai iki katamopa nyakama pitaka kaiminingiaka kalyamino. 9 Dee nyakamame isa yuu dakenya endakali mende nyakamanya ‘Takangena’ laa nayalapape. Kaitinya katenge doko iki nyakamanya Takange. 10 Endakali dupame nyakama kandao ‘Akali Andakena’ lena lao kayala nayalapapeaka. Nyakamanya Akali Andake mendai iki kalyamo. Doko baa Kataisa. 11 Nyakamanya* Mt 20:26; Mk 9:35; 10:43-44; Lu 9:48; 22:26 mende alyasale joo katatamo doko, nyakamanya kalai pyekenge akali joo katapenge. 12 Endakali* Jop 22:26; Pot 29:23; Ese 21:26; Lu 1:52-53; 14:11; 18:14; 1 Pi 5:6 mende tangeme alyasale joo katatamo doko, anasale joo katena lata. Dee endakali mende tangeme anasale joo katatamo doko, alyasale joo katena latana,” lea.
Mana setapae masingi akalipi Patasipi dupa-kisa Jisasame pii seteamo doko
(Mk 12:40; Lu 11:39-42,44,52; 20:47)
13 “Mana* Jet 8:8; Mal 2:8* Ais 5:8-25 setapae masingi akalipi Patasipi nyakama koyatami iki lamo! Nyakama endakali minakasingi akali! Nyakamame endakali dupa Kaitinya Katenge dokome isala naena lao kaitini lyokakamaingima. Nyakama isina lao nakatenya dee endakali isina lao kalyanya pipimino dupa isina lao kayala naelyaminoaka.
14 [“Mana setapae masingi akalipi Patasipi nyakama koyatami iki lamo! Nyakama endakali minakasingi akali! Nyakamame enda walyakae dupanya anda yuupi dupa minamao nyepakamaitala, endakali dupame nyakama epepe lao masina lao loma londe pyoo singima. Dokonya Goteme nyakama-kisa kenda pipae etete andake mende setata.]
15 “Mana* Ap 2:9-11; 6:5; 13:43 setapae masingi akalipi Patasipi nyakama koyatami iki lamo! Nyakama endakali minakasingi akali! Nyakamame endakali mende Juta injisalanya solowata pete andake dupanya yangi-kaita pata yuu dupanya mendasa pata pingima. Dopa petala nyakamame endakali mende nyepa pilyamino dokome nyakamanya mana koo dupa ita minao yuu koo dokonya mupa joo pupenge endakali injisingima.
16 “Kaitini* Mt 15:14; Jo 9:38-41; Lo 2:19* Mt 5:33-37 laitaka pingi akali lenge monda nyakama koyatami iki lamo! Nyakamame endakali dupa dapa lao mana lamaingima: ‘Endakali mendeme losuu anda andake dake mauwana kiningi etete dopa pitona latamo dokome latamoli napipenge. Dopaka doko, endakali dokome losuu anda andake dokonya golome wasepae dupa mauwana kiningi etete dopa pitona latamo dokome kayala nayao latamoli pipengena,’ lamaingima. 17 Nyakama* Eke 30:29 lenge monda kyakaenge! Angi doko andukupi? Golome wasepae dupape, pande golome wasepae dupa Gotenyana lao makande pingi losuu anda andake dokope? 18 Dee nyakamame endakali dupa dapa lao mana lamaingimaka: ‘Endakali mendeme losuu anda andake dokonya kundi maingi olata toko doko mauwana kiningi etete dopa pitona latamo dokome latamoli napipenge. Dopaka doko, endakali mendeme opale epe mende Gotenya lao setapae olata toko ketae dokonya singi doko mauwana latamo dokome kayala nayao latamoli pipengena,’ lamaingima. 19 Nyakama lenge monda daape! Angi doko andukupi? Opale epe setapae dokope, pande setapae doko Gotenyana lao makande pingi olata toko dokope? 20 Dopana, endakali mendeme olata toko doko mauwana lelyamo dokome olata toko dokopi opale epe Gotenya lao setapae olata toko dokonya singi dupa pitaka apata kandao lenge. 21 Dee* 1 Kiŋ 8:13; Wee 26:8 endakali mendeme losuu anda andake doko mauwana lelyamo dokome losuu anda andake dokonya katenge doko apata kandao lenge. 22 Dee* Ais 66:1 endakali mendeme kaiti doko mauwana lelyamo dokome Gotenya isoo petenge toko dokopa toko dokonya petenge dokopa apata kandao lenge.
23 “Mana* Lep 27:30; Dit 14:22; Ese 45:13; Emo 5:21; Mai 6:8 setapae masingi akalipi Patasipi nyakama koyatami iki lamo! Nyakama endakali minakasingi akali! Nyakamame takae mondai itamaiyapi dupa paa kingi ita lao mokosepala mende doko Gote maingima. Dopa pingimaka doko, mana tolatae miningipi, kondo kayamaingipi, lelyamoli pingipi, mana setapae dupanya pii angi dopale dupa nyakamame watao naminingima. Nyakamame mendatupa dutupa yakinala nayao pituu angi datupa watao miningima pyali yaka. 24 Kaitini laitaka pingi dupa nyakama lenge monda daape! Nyakamanya kapo penge dupanya pongena mende pelyamo doko nyoo nepengemaka doko, mena kamele dupa mee goe lengema daape!
25 “Mana* Mk 7:4; Ta 1:15 setapae masingi akalipi Patasipi nyakama koyatami iki lamo! Nyakama endakali minakasingi akali! Nyakamame nyakamanya kapopi pelesapi dupanya ketae-kaita iki kunanya nepao katengema. Dopa pingimaka doko, pake nyilyamino dupapi pyuani kayao pilyamino dupapi dupame kapo pelesapi dupanya koko-kaita tumbatae katena kaengema. 26 Lenge monda Patasi! Wambao embame kapo dupanya koko-kaita katenge dupa kunanya nepape. Dopa pitinopa ketae-kaita kunapayaka seta.
27 “Mana* Ap 23:3 setapae masingi akalipi Patasipi nyakama koyatami iki lamo! Nyakama endakali minakasingi akali! Nyakama endakali malu dupanya akaipu wai nyetae katengeli pyoo kalyamino. Endakali dupame ketae-kaita kandelyaminopa etete epe jilyamoaka doko, koko-kaita endakali kumapae kuli akipi tamopae dupame tumbatae katenge. 28 Dokaita* Wee 5:9; Lu 16:15; 18:11-12 joo endakali dupame nyakama ketae kandao epepe lao masingima. Dopaka doko, nyakamanya koko-kaita sambo epe jili pingipi, mana setapae tanga lao koo pingipi dupame tumbatae kalyamona,” Jisasame lea.
Mana setapae masingi akalipi Patasipi dupa-kisa yanu nyetana Jisasame leamo doko
(Lu 11:47-51)
29 “Mana* Mt 13:17* Ap 7:51-53 setapae masingi akalipi Patasipi nyakama koyatami iki lamo! Nyakama endakali minakasingi akali! Nyakamame potopesa kumiami dupanya malu dupa makande pyoo, malu ketae dupanya anda auu pipae dupa pinya katengema. Dee nyakamame endakali tolatae kumiami malu kananda dupa yati pingimaka. 30 Dopa pyoo pituu, ‘Wamba naimanya yumbange dupa kateami gii dokopa naima kateamali kandao doko, naimame dupa-pipa awapa potopesa dupa pyao kumasala nayamalina,’ lengema. 31 Nyakamame dopa lelyamino dokome nyakama tangemeaka potopesa pyao kumasiamino dupanya mandipaena lao panasingima. 32 Dopana,* 1 Te 2:16 nyakamame nyakamanya yumbange dupame tee piamino doko pyoo etasalapape! 33 Nyakama* Mt 3:7; 12:34; Lu 3:7; Ap 23:3 kanopato! Kanopato pambeanya mandipae! Goteme nyakama yuu koo dokonya nyoo pyandatamo doko, aipa petala nyakamame wandyatamipi? 34 Tenge* Mt 5:12; 10:17,23; 1 Te 2:14-15 dokonya minao nambame nyakama dapa langilyona salapape: nambame potopesapi, mana kandenge akalipi, pii lapae masingi akalipi dupa nyakama katatamisa epena lato. Dopa pitopa nyakamame dupanya mendapua pyao kumasetami. Mendapua pyao ita pokonya yukuotami. Dee mendapua nyakamanya losuu andaka dupanya konjame pyapala yuu taono mendenya watao pyata mendenya watao pyata pitami. 35 Nyakamame* Jen 4:8-10; 2 Ktl 24:20-21; Sak 1:1; Mt 27:5; Ip 11:4; Pa 16:6; 18:24 dopa pitaminosa wamba akali tolatae kateamino dupa pitaka pyao kumasiamino dokonya tenge doko nyakama-kisa seta. Dopa piamino mana doko wamba akali tolatae Epolo lenge doko pyao kumasiamino dokonya pituu tee pyatala, akali Betokayanya ikiningi Sakataya lenge doko losuu anda andake dokopa olata toko dokopa dolaponya kainanya pyanya seteamino dokonya tuu lea-pyaa. 36 Dopa* Mt 10:23; 16:28; 24:34 piamino dupa pitakanya yanu doko Goteme endakali indupa palelyamino dupa-kisa nyetana lao nambame nyakama kiningi langilyona,” lea.
Jisasame Jetusaleme tange dupa kandao mona kenda kayao pii leamo doko
(Lu 13:34-35)
37 “Kanau!* Wee 17:8; 91:4; Jet 26:4-5; Mt 21:35; 22:6; Ap 7:59; 1 Te 2:15 Kanau! Jetusaleme tange! Nyakamame potopesa dupa pyao kumasoo dee Goteme epena latae akali dupa kaname pyao kumasoaka katengema! Gii longo paka nambame nyakama nyoo limbatala yaka matakaimi yakane dupa papa pundipundi yapu nengeli pitoo lao masoo katewaka doko, nyakamame tanga leami! 38 Dokopa* 1 Kiŋ 9:7-8; Jet 7:14; 12:7; 18:7-8; 22:5; Ese 11:23; Jo 2:19-21 nambame nyakamanya anda doko yakinatekelyona, doko mee katakata. 39 Ongonya* Wee 118:26; Mt 21:9; Ap 2:33 nambame nyakama langilyona, indupa pituu tee pyao nyakamame namba etete nakandawaka katao, ‘Akali epelyamo dake auu pisetaena, Kamongo Goteme epena lapumopa epelyamona,’ latamino gii dokonya tuu latamina,” Jisasame lea.

- MATYU
- <
- 23
- >

*23:1-2: Jet 8:8-9; Lo 2:17-24

*23:3: Dit 17:10

*23:4: Mt 11:30; Ap 15:10

*23:5: Eke 13:9; Nam 15:38; Dit 6:8; Mt 6:1,5,16

*23:5: mata, kitambu, yati pipae Juta dupame Gotenya mana setapae dupa watao minokondape pingina lao kongali pyoo yati pipae dupa yonge pee puna dupanya anjeta kitambu joo piseta mata joo peta pingima-pyaa.

*23:6: Emo 4:5; Lu 14:7

*23:8: Je 3:1

*23:11: Mt 20:26; Mk 9:35; 10:43-44; Lu 9:48; 22:26

*23:12: Jop 22:26; Pot 29:23; Ese 21:26; Lu 1:52-53; 14:11; 18:14; 1 Pi 5:6

*23:13: Jet 8:8; Mal 2:8

*23:13: Ais 5:8-25

*23:15: Ap 2:9-11; 6:5; 13:43

*23:16: Mt 15:14; Jo 9:38-41; Lo 2:19

*23:16: Mt 5:33-37

*23:17: Eke 30:29

*23:21: 1 Kiŋ 8:13; Wee 26:8

*23:22: Ais 66:1

*23:23: Lep 27:30; Dit 14:22; Ese 45:13; Emo 5:21; Mai 6:8

*23:25: Mk 7:4; Ta 1:15

*23:27: Ap 23:3

*23:28: Wee 5:9; Lu 16:15; 18:11-12

*23:29: Mt 13:17

*23:29: Ap 7:51-53

*23:32: 1 Te 2:16

*23:33: Mt 3:7; 12:34; Lu 3:7; Ap 23:3

*23:34: Mt 5:12; 10:17,23; 1 Te 2:14-15

*23:35: Jen 4:8-10; 2 Ktl 24:20-21; Sak 1:1; Mt 27:5; Ip 11:4; Pa 16:6; 18:24

*23:36: Mt 10:23; 16:28; 24:34

*23:37: Wee 17:8; 91:4; Jet 26:4-5; Mt 21:35; 22:6; Ap 7:59; 1 Te 2:15

*23:38: 1 Kiŋ 9:7-8; Jet 7:14; 12:7; 18:7-8; 22:5; Ese 11:23; Jo 2:19-21

*23:39: Wee 118:26; Mt 21:9; Ap 2:33

© 1988 BSPNG