- MATYU
- <
- 8
- >

8
Jisasame akali kopetali mende mee jakamaiyamo doko
(Mk 1:40-44; Lu 5:12-16)
1 Jisasame yuu manda doko yakinatala lanao peamopa endakali kambu longome baa watao peami-pyaa. 2 Dokopa* Mt 15:25; 18:26; 20:20; Jo 9:38 akali kopetali mendeme Jisasa kateamo dosa ipao luma lakapala baa lamaiyoo, “Akali Andake, embame nambanya kopetali doko mee jakatoo lao maseteno kandao doko, kapa pao mee jakalapenona,” lea-pyaa. 3 Dopa* Mt 9:18,25; 11:5; 15:31; 14:14,36 leamopa Jisasame akali doko kingimi watandatala, “Nambame emba mee jipili lao masilyona, emba mee jaa!” lea-pyaa. Dopa lalu piamo gii dokopaka akali dokonya kopetali doko mee jakamaiya-pyaa. 4 Dopa* Lep 14:1-32; Mt 9:30; Mk 1:34; 3:12; 5:43; 7:36; 8:30; 9:9; Lu 17:14 piamopa Jisasame akali doko lamaiyoo, “Kandeleno! Embame endakali mendaipi mende lamaiya naenya, pitisa dokome emba kandena puu! Dopa petala emba mee jilino doko dokaitame kandena laitaka pyoo wamba Moseseme makande seteamoli pyoo, opale epe mende Gote lao kundi maiyalena,” lea-pyaa.
Jisasame isingi akali mendenya kendemane mende saka nyiamo doko
(Lu 7:1-10)
5-6 Jisasa* Jo 4:46-53 Kapaneame yuu taono dokonya pao pyakameamopa yanda singi amii isingi akali mendeme ipupala baa nisina lao kyoto joo dapa lao tee lea-pyaa: “Akali Andake, nambanya kendemane mende yaina nyepala kuli akipi dupa pitaka kumao etapapumopa tanda andake nao andaka yaina silyamona,” lea-pyaa. 7 Dopa leamopa, Jisasame baa lamaiyoo, “Nambame baa saka nyala ipatoana,” lea-pyaa. 8 Dopa* Wee 33:9; 107:20; Lu 5:8 leamopa yanda singi isingi akali dokome baanya pii yanu pyakamaiyoo, “Akali Andake, dopa napipi! Emba nambanya andaka kapa pao ipupenge namba akali epe daana, embame piimi iki latenopa nambanya kendemane doko saka paapomo. 9 Namba apata akali kenge singi mendenya pundipundi katenge. Dee yanda singi mendapua nambanya pundipundi katengemaka. Dupanya mende pena lelyopa baa penge. Mende epena lelyopa baa epenge. Dee nambanya kendemane mendeme mende pina lelyopa baame pingina,” lea-pyaa. 10 Jisasame* Mt 9:2,22,28; 15:28; Lu 1:20; 5:5,20; 7:9,50 pii doko sepala akali doko kandao longo lao masia-pyaa. Dopa petala baa watao epeamino endakali dupa lamaiyoo, “Nambame nyakama kiningi langilyona, Isataele endakali dupanya dapa pyoo masoo miningi endakali mende nambame nakandapu. 11 Dopana,* Wee 107:3; Ais 49:12; 59:9; 25:6; Mal 1:11; Lu 13:29 nyakamame dake masalapape: niki pyakaengesa tangepi, niki landa pingisa tangepi, endakali longo dupa ipao Kaitinya Katenge dokome isingi panda dokonya Apotakame, Aisake, Jekopepi dutupa-pipa awapa nee andake nao pititami. 12 Dopaka* Mt 13:42,50; 22:13; 24:51; 25:30; Lu 13:28; Jo 8:12 doko, isingi pandanya katapenge endakali dupa iminjetae panda koo dokonya watao pyandata. Dopa pitamopa dokonya katao ee lao yamataka lao nenge gilyoo katatamina,” Jisasame lea-pyaa. 13 Dopa latala baame yanda singi isingi akali doko lamaiyoo, “Embanya kendemane doko embame masoo minatenoli pyekenana, indupa emba andaka puu,” lea-pyaa. Dopa leamo gii dokopaka isingi akali dokonya kendemane doko saka pea-pyaa.
Jisasame endakali yaina pyapae longo saka nyiamo doko
(Mk 1:29-34; Lu 4:38-41)
14 Jisasa* 1 Ko 9:5 Pitanya andaka peamopa Pitanya enda imange doko yonge itaita pyoo yaina piamosa tokonya paliuu siamo kandea-pyaa. 15 Kandatala* Mt 9:25; Mk 9:27; Ap 3:7 baame enda dokonya kinginya watandeamopa, yonge itaita piamo doko mee jia-pyaa. Mee jeteamopa sakatatala Jisasanya nee akipi yangakamaiya-pyaa.
16 Yuu* Mt 4:23-24 kualanya niki landa piamopa endakali mendapuame enjele koo paleta endakali longo dupa Jisasa kateasa laminao epeami-pyaa. Dokopa Jisasame endakali dupa-kisa enjele koo paleamo dupa piimi watao pyata, endakali yaina pyapae dupa pitaka saka nyepa pia-pyaa. 17 Baame* Ais 53:4 dopa piamo dokome wamba potopesa Aisayame lao pituu, “Baame naimanya yonge nepenge dupa nyia. Dee baame naimanya yaina tata dupa soo nepekeana,” leamo doko etete angi jia-pyaa.
Endakali mendapuame Jisasa watao payatamana leamino doko
(Lu 9:57-60)
18 Endakali* Mk 4:35; Lu 8:22 kambu mendeme Jisasa baa katao kakopeamino kandatala baame lao pituu, “Naima endaki pete ongonya omotena muaa,” lea-pyaa. 19 Dokopa mana setapae masingi akali mendeme baa kateasa ipupala lao pituu, “Mana Lenge Akali, emba payateli pyoo nambame emba watao payatoana,” lea-pyaa. 20 Dopa* Wee 84:3; Mt 11:19; 2 Ko 8:9 lateamopa Jisasame baa lamaiyoo, “Yana kapua dupanya palenge yuli tombapae dupa singi. Dee yaka dupanya palenge panda singiaka doko, Endakalinya Ikiningi dokonya imambu soo aiyomba setenge panda mende nasingina,” lea-pyaa. 21 Dokopa* Jen 50:5; 1 Kiŋ 19:20; Jo 5:25 dee akali waka baa watao payamino dupanya mendeme Jisasa lamaiyoo, “Akali Andake, wambao nambame nambanya takange doko malu petala puu lapoko,” lea-pyaa. 22 Dopa* Mt 4:19; 9:9; 10:37; Jo 1:43; 21:19 leamopa Jisasame baa lamaiyoo, “Endakali kumapae joo katengema dupame kumapae yango dupa tange malu pina, embame namba watao ipu,” lea-pyaa.
Jisasame poo andake kaena leamo doko
(Mk 4:36-41; Lu 8:22-25)
23 Dopa latala Jisasame sipi mendenya pyakalyiamopa baanya disaipele dupa pyakalyetala baa-pipa awapa peami-pyaa. 24 Peaminopa* Wee 4:8; Ap 27:9-10 poo andake mende lao epeamo dokome endaki doko buu minatala sipi doko nyoo landa pyalanya pia-pyaa. Dopa piamoaka doko, Jisasa mee luu palea-pyaa. 25 Dopa* Jon 1:6; Mt 14:30 piamopa baanya disaipele dupame baa pyale tatala, “Kamongo, naima kumalanya petelyamanona, embame naima pyoo nyaa!” leami-pyaa. 26 Dopa* Wee 89:9; 107:29; Mt 6:30; 8:10; 14:31; 16:8 leaminopa Jisasame dokaita lamaiyoo, “Nyakama kuki masoo miningima lamo dupa aipuma paka kaelyamipi?” lea-pyaa. Dokopa baame sakatatala poo leapi endaki buu miniapi dupa kaena leamopa kuki emapi mende napia-pyaa. 27 Dopa* Wee 65:7 piamopa akali dupame mona etete andapala, “Poopa endakipa dolapome baanya pii sakamaingimba lamo doko, akali dake aki akali mende laa kanjemape?” leami-pyaa.
Jisasame akali lapomanya enjele koo watao pyakamaiyamo doko
(Mk 5:1-17; Lu 8:26-37)
28 Jisasame endaki pete dokonya omotena Gatata tangemanya yuu dokaita pao pyakameamopa akali mendalapo endakali malu kananda dupanya katao ipao baa kandanyiambi-pyaa. Akali dolapo-kisa enjele koo longo palelyaminopa, etete kapua joo kalyambinosa endakali dupame kaitini dokonya-kaita etete napaengema-pyaa. 29 Dokopa* Isi 11:12; 2 Sam 16:10; Mt 4:3; 9:33; 10:1; 12:23,28,43; 15:22; 17:18; Mk 1:24; Lu 4:34,41; Jo 2:4 akali dolapome puu lao ae lao, “Gote Ikiningi, embame naima aipa pyaanya epelepe? Embanya pipenge gii doko ipatala nayapumopa embame naima tanda andake dyaanya ae wambao epelepe?” leambi-pyaa. 30 Tengesa dosale mena elyambu mende nao kateami-pyaa. 31 Dokopa* Lu 4:35-36 enjele koo dupame Jisasa kandao, “Naimame akali dalapo yakinatala pupale lao pyao watateno kandao doko, mena kalyamino dupanya koko palya pupa lapoko,” leami-pyaa. 32 Dopa* Ap 8:7; 10:38; 16:18; Je 2:19; 2 Pi 2:4 leaminopa Jisasame dupa kandao, “Pupana!” lea-pyaa. Dopa leamopa enjele koo dupame akali dolapo yakinatala pao mena dupa-kisa landa piami-pyaa. Dopa peteaminopa mena elyambu doko alo pyao pao papatale mendenya pyakatala endaki pete dokonya tumbitambi napala kumiami-pyaa.
33 Dokopa mena setao katenge akali dupame yuu taono dokonya paka pupala piamo dupa pitakapi, akali enjele koo palenge dolapo-kisa piamo dupapi dupa pitaka dopa pyomo dopa pyomo lao lamaiyami-pyaa. 34 Dopa leaminopa yuu taono dokonya palenge endakali dupa pitakame Jisasa kutao pupala kandanyiami-pyaa. Kandanyetala, “Embame naimanya yuu dake yakinatala puu!” lao kongo leami-pyaa.

- MATYU
- <
- 8
- >

*8:2: Mt 15:25; 18:26; 20:20; Jo 9:38

*8:3: Mt 9:18,25; 11:5; 15:31; 14:14,36

*8:4: Lep 14:1-32; Mt 9:30; Mk 1:34; 3:12; 5:43; 7:36; 8:30; 9:9; Lu 17:14

*8:5-6: Jo 4:46-53

*8:8: Wee 33:9; 107:20; Lu 5:8

*8:10: Mt 9:2,22,28; 15:28; Lu 1:20; 5:5,20; 7:9,50

*8:11: Wee 107:3; Ais 49:12; 59:9; 25:6; Mal 1:11; Lu 13:29

*8:12: Mt 13:42,50; 22:13; 24:51; 25:30; Lu 13:28; Jo 8:12

*8:14: 1 Ko 9:5

*8:15: Mt 9:25; Mk 9:27; Ap 3:7

*8:16: Mt 4:23-24

*8:17: Ais 53:4

*8:18: Mk 4:35; Lu 8:22

*8:20: Wee 84:3; Mt 11:19; 2 Ko 8:9

*8:21: Jen 50:5; 1 Kiŋ 19:20; Jo 5:25

*8:22: Mt 4:19; 9:9; 10:37; Jo 1:43; 21:19

*8:24: Wee 4:8; Ap 27:9-10

*8:25: Jon 1:6; Mt 14:30

*8:26: Wee 89:9; 107:29; Mt 6:30; 8:10; 14:31; 16:8

*8:27: Wee 65:7

*8:29: Isi 11:12; 2 Sam 16:10; Mt 4:3; 9:33; 10:1; 12:23,28,43; 15:22; 17:18; Mk 1:24; Lu 4:34,41; Jo 2:4

*8:31: Lu 4:35-36

*8:32: Ap 8:7; 10:38; 16:18; Je 2:19; 2 Pi 2:4

© 1988 BSPNG