- APOSELE
- <
- 5
- >

5
Ananayasa Sapaitapa
1 Dee* Jas 7:1-26 akali mende Ananayasa lenge dokopa baanya enda Sapaita lenge dokopa dolaponya yuu mendeme muni nyiambi-pyaa. 2 Muni* Ap 4:34-35 nyepala akali dokome muni dokonya mendatupa baa tangenya setea-pyaa. Dopa piamo doko etanengeme apata kandeaka-pyaa. Muni yangi mendatupa minao ipupala aposele dupanya kingilyaka setea-pyaa. 3 Dopa* Lu 22:3; Jo 13:2,27 piamopa Pitame baa pisoo, “Ananayasa, embame aipuma Satane doko embanya ingi monapinya ipao tumbina kayalepe? Embame aipuma Oli Sipitisa doko sambo pii lamaitala, yuu dokonya muni mendatupa tange nyoo setalepe? 4 Akali* Dit 23:22-23 mendeme embanya yuu doko sambao nyepala nayamopa emba tange-kisa sala nayape? Enakao yuu dokome muni nyepala muni dutupa pitaka emba tangemeaka isala nayapipi? Aipuma emba tangeme mana koo dake masipipi? Embame endakali mende sambo lamaiya naenya, Gote kandao sambo lamailinona,” lea-pyaa. 5 Pii dutupa soo Ananayasa baa lombapae sepala kumia-pyaa. Ananayasa doko kumalamo lapae siamino endakali dupa pitakame pakame kumiami-pyaa. 6 Akali mendapuame sakatatala baa yaki pyoo soo kamaka pupala malu piami-pyaa.
7 Maitakao baanya etanenge dokome Ananayasa kumalamo lapae doko nasoo ipupala andaka kolandea-pyaa. 8 Kolandateamopa Pitame baa pisoo pituu, “Nyalambonya yuu dokome muni datupaka nyiambipi, namba langi,” lea-pyaa. Dopa leamopa enda dokome, “Kini, dutupaka nyiambana,” lea-pyaa. 9 Ongopa* Nam 21:5-6; 1 Ko 10:9; 11:30-32 Pitame baa lamaiyoo, “Nyalambome aipuma mona mendai paliuu Kamongonya Sipitisa doko minao makande pilyambipi? Embanya akalingi malu pyaa pamino dupa kyuku lao kambusa ipatalumino dupame emba kamaka soo paaminoakana,” lea-pyaa. 10 Pitame dopa lalu piamopa enda doko Pita kateamo dosa lombao sepala kumalu pia-pyaa. Dokopa akali dupame andokote ipupala kumapae siamo doko kandatala soo kamaka pupala akalingi malu petae kateamo dosaka malu piami-pyaa. 11 Tenge* 1 Ko 1:2 dokonya sosanya endakali dupapi pii siamino endakali dupapi dupa pitakame pakame kumiami-pyaa.
Kalai yalepi kongalipi kalai paka pipaepi longo piamino dupa
12 Dee* Ap 2:19; 3:11* Ap 2:42-47; 4:32-35 Goteme endakali dupanya kaina dokonya kongalipi kalai paka pipaepi longo dupa aposele dupa-kisa pyoo katea-pyaa. Masoo miniamino dupa pitakame losuu anda andake kame Solomone lenge dokaita mona mendai paliuu ipao limbao katengema-pyaa. 13 Endakali waka dupame paka kayapala dupanya mendeme masoo miningi endakali dupa-pipa awapa limbamana lao masala nayami-pyaa. Dopaka doko, endakali dupame masoo miningi endakali dupa epe etetena lao lalyoo kateami-pyaa. 14 Dokopa* Ap 2:41; 21:20 endakalipi longo paka pyoo dupame Kamongo lao masoo minatala baa tata dokonya ipao konda piami-pyaa. 15 Dokopa* Mk 6:56; Ap 19:12 dupame yaina pyapae dupa soo kaitini andake dupanya ipupala tulipi lapalapapi dupanya seteami-pyaa. Pita ipao patamopa nita dokome baa-kisa tapyatamopa baanya waiyange dokome dokaita yalena lao seteami-pyaa. 16 Yuu* Lu 4:40-41; Ap 8:6-8; 28:8-9 taono yakane Jetusaleme kaina pyoo palenge endakali dupame dopaka pyoo nyakamanya yaina pyapaepi enjele koome kenda pisetaepi dupa soo epelyaminopa dupa pitaka auu pisakamaingi-pyaa.
Kanjole dupame aposele dupa-kisa mana koo miniamino doko
17 Dopa* Ap 4:1-3,6; 13:45 piamo doko kandatala pitisa mupa dokopi baanya awapa katenge Satyusi tata dupapi dupame tilya maiyoo imbu kayamaiyami-pyaa. 18 Dopa petala dupame aposele dupa anjetala kapomanenya anjingi anda ongonya pyasiami-pyaa. 19-20 Dopa* Ap 12:7-10; 16:25-26* Ap 13:26,46 piaminoaka doko, kuka dokonya Kamongonya enjele mende ipupala anjingi anda kaita dupa lumbapala dokaita kamaka laminao epea-pyaa. Laminao ipupao pituu baame dokaita lamaiyoo, “Nyakama losuu anda andake dokonya pao katapala endakali dupa lete katenge dokonya pii dupa pitaka lamaiyokondape pyoo kalyepapena,” lea-pyaa. 21 Dopa leamo sepala dokaitame yongama wamba losuu anda andake dokonya pupala pii manapi dupa lamaiyoo kateami-pyaa. Gii ongopa pitisa mupa dokopi baanya awapa katenge dupapi dupa ipao limbatala kanjole dupapi Isataelemanya isingi akali dupa pitakapi dupa epena lao wii lao elyambu piami-pyaa. Dopa petala anjingi anda isingi akali mendapuame aposele dupa laminao epena leami-pyaa. 22-23 Yanda singi dupame lanyala epeaminopa aposele dupa anjingi andaka napaleaminosa kutao kayapala dokaitame limbao kateamino dokonya pilyetala dapa leami-pyaa: “Naima anjingi andaka kandapumanopa kaita dupa pai lakondape petae katalamo. Yanda singi kambu isoo katenge dupa kataminopa kaita lumbapala andaka kolandao kanjemanoaka doko, mendaipi mende napalyomona,” leami-pyaa. 24 Pii doko sepala losuu anda andake isingi akali dokopi pitisa mupa dupapi dupame mona kendao aipa pyeme lusilyamape lao longo lao masiami-pyaa. 25 Dokopa akali mende ipupala dokaita lamaiyoo, “Nyakamame salapape. Kuaka nyakamame akali mendatupa anjingi andake pyandamino dupame losuu anda andake dokonya pao katapala pii manapi dupa endakali dupa lamaiyoo kalyaminona,” lea-pyaa. 26 Gii* Lu 20:19; 22:2 dokopaka losuu anda andake isingi akali dokopi yanda singi dupapi dupame akali dokaita pao lanyepala endakali dupame nyakama kaname pyatamini lao masetala wana-wana lao laminao epeami-pyaa.
27-28 Dupame* Mt 27:25; Ap 4:18 dokaita laminao ipupala kanjole limbiamino dupanya enombasa katasiami-pyaa. Kateaminopa pitisa mupa dokome dokaita-kisa tenge setao, “Naimame kyoto joo nyakama akali dokonya kenge doko lao mana lamaiya nayalapape leamano doko nyakamame nyakamanya mana pii doko Jetusaleme yuu dake pitakanya lamaiyoo lao tayatelyamino. Dee nyakamame akali dokonya taiyoko doko naima-kisa sina lao masilyaminoakana,” lea-pyaa. 29 Dopa* Ap 4:19 leamopa sepala Pitapi aposele waka dupapimi pii doko yanu pyao pituu, “Gotenya pii silyamo doko kayapala endakalinya pii watao minatamanopa etete kapa napata. 30 Nyakamame* Dit 21:22-23; Ap 2:23; 3:15 Jisasa ita pokonya pyao yukuoo kumasiami. Dopa piaminoaka doko, naimanya yumbangenya Gote dokome baa sakatasia. 31 Goteme* Wee 118:16; Ap 2:33-34,38; 4:12; Ep 1:20; Ip 2:10; 12:2 baa ketae nyoo pupala baanya kingi tolae dokonya katena lea-pyaa. Dokopa naima Isataele dupa mona kapilyalapale lawapi koo kunanya nepakatoo lawapi Isingi Akalipi Pyoo Nyingi Akalipi joo kalyamo. 32 Naimapi* Jo 7:39; Ap 1:8 dee Oli Sipitisa Goteme baanya pii sakamaingi endakali diamo dokopimi piamo dupa lao panelyamanona,” leami-pyaa.
33 Pii* Ap 7:54 dutupame nyakamanya mona kenda pipita siamosa dupame etete imbu kayapala aposele dupa pyao kumasemana lao masoo kateami-pyaa. 34 Dopa* Ap 22:3 lao masiaminopa Patasi Gamaliele lenge mende limbiamino dokonya toya katea-pyaa. Baa Gotenya mana setapae dupanya mana lenge akali joo katelyamopa endakali pitakame baa lalyingima-pyaa. Baame dupa lamaiyoo, “Nyakamame akali datupa kuki mende kamanda kalya pena laapa,” lea-pyaa. 35 Dee* Jo 7:50-51 baame dupa lamaiyoo, “Anematupa, nyakamame akali dutupa kandao mende pyaanya pilyamino doko wambao masokondape pyoo masalapape. 36 Kuki* Ap 21:38 wambale akali Tiutasa lenge mende sakatatala namba akali andake joo kalyona lao kateamopa akali andate kitomende mendatupame baa konda pyoo kateami-pyaa. Dopa piamoaka doko, kapomaneme baa pyao kumaseteamopa baa watao payamino dupa wakale puu puu pyoo pao alu piami-pyaa. 37 Dee* Lu 2:1-2 maitakao kapomaneme endakali kenge nyiamo gii dokopa Galili tange akali Jutasa* jutasa Jutasa doko Jisasa enge nyiamo akali doko daa. Akali waka mende.lenge mende sakatao katapala, baame kapomane watao pyalanya endakali dupame baa watena lao nyoo limbia-pyaa. Kapomaneme baa pyao kumasetala baa watao payamino endakali dupa pitaka tale pisia-pyaa. 38 Dopa* Mt 15:13; Lu 20:4 piamo dokonya indupa nambame nyakama langilyo. Nyakamame akali dutupa kandao mende napinya mee katena kayalapape. Endakalimi iki dake masoo pyoo katatamino kandao doko, pilyamino dake koyata. 39 Goteme pina latamopa pitamino kandao doko, nyakamame kapa pao koyasala nayatami. Aopyoo latala nyakamame Gote yanda pimaiyoo katatamina kandao kalyepape,” lea-pyaa. Baame pii leamo doko dupame sakamaiyami-pyaa. 40 Dopa* Mt 10:17; Ap 4:18; 22:19 petala aposele dupa andaka epena latala konjame piami-pyaa. Pyapala pituu, “Nyakamame Jisasanya kenge doko lao pii etete panala nayalapape,” latala pena kayami-pyaa. 41 Aposele* Mt 5:10-12; 1 Ko 4:9-10; 1 Pi 4:13 dupame akali limbao kateamino doko kayapala mona yaepao kamaka peami-pyaa. Doko, Goteme naima Jisasanya kenge dokonya kapa pao elya nyepenge jilyamona lao masiamo doko lao masetala mona yaepao peami-pyaa. 42 Dupame* Ap 18:5 koteaka lao losuu anda andakepi endakali dupanya andakapi dupanya pupala endakali dupa mana lamaiyoaka kateami-pyaa. Jisasa baa Gotenya Kataisa doko kalyamona lao Wai Pii Epe doko lamaiyoaka kateami-pyaa.

- APOSELE
- <
- 5
- >

*5:1: Jas 7:1-26

*5:2: Ap 4:34-35

*5:3: Lu 22:3; Jo 13:2,27

*5:4: Dit 23:22-23

*5:9: Nam 21:5-6; 1 Ko 10:9; 11:30-32

*5:11: 1 Ko 1:2

*5:12: Ap 2:19; 3:11

*5:12: Ap 2:42-47; 4:32-35

*5:14: Ap 2:41; 21:20

*5:15: Mk 6:56; Ap 19:12

*5:16: Lu 4:40-41; Ap 8:6-8; 28:8-9

*5:17: Ap 4:1-3,6; 13:45

*5:19-20: Ap 12:7-10; 16:25-26

*5:19-20: Ap 13:26,46

*5:26: Lu 20:19; 22:2

*5:27-28: Mt 27:25; Ap 4:18

*5:29: Ap 4:19

*5:30: Dit 21:22-23; Ap 2:23; 3:15

*5:31: Wee 118:16; Ap 2:33-34,38; 4:12; Ep 1:20; Ip 2:10; 12:2

*5:32: Jo 7:39; Ap 1:8

*5:33: Ap 7:54

*5:34: Ap 22:3

*5:35: Jo 7:50-51

*5:36: Ap 21:38

*5:37: Lu 2:1-2

*5:37: jutasa Jutasa doko Jisasa enge nyiamo akali doko daa. Akali waka mende.

*5:38: Mt 15:13; Lu 20:4

*5:40: Mt 10:17; Ap 4:18; 22:19

*5:41: Mt 5:10-12; 1 Ko 4:9-10; 1 Pi 4:13

*5:42: Ap 18:5

© 1988 BSPNG