- APOSELE
- <
- 14
- >

14
Polo Banapasapa Aikoniame yuu ongonya kateambino doko
1 Polo* Ap 13:5 Banapasapa dolapome piambinoli pyoo Aikoniama yuu dokonya Jutamanya losuu anda dokonya kolandeambi-pyaa. Kolandatala dolapome endakali dupa pii auu pyoo lamaiyambinosa Jutapi tata wakapi longo dupame masoo miniami-pyaa. 2 Dopa* Ap 13:45; 17:13; 1 Te 2:14 piaminoaka doko, Juta masoo minala nayamino dupame endakali tata waka dupanya mona mende pali pali petakamaitala dupame masoo miningi kaiminingi dupa imbu kayamaina leami-pyaa. 3 Polo* Mk 16:17-20; Ap 4:29-30; 13:46; 19:11; 20:24; Ip 2:4 Banapasapa dolapo Aikoniame yuu dokonya yuu longo lao katapala Kamongonya kingilyaka katao paka nakayao pii lamaiyoo kateambi-pyaa. Kamongo dokome baanya mona epe palenge doko lao panenge wai pii lapae doko kyoto injisoo, akali dolapo-kisa kongalipi kalai paka pipaepi dupa pia-pyaa. 4 Dopa piamopa Aikoniame tange dupa wakale pyoloo petala, yangi dupame Juta dupa auu kayami-pyaa. Yangi dupame aposele dolapo auu kayami-pyaa. 5 Maitakao* Ap 14:19; 2 Ti 3:11 endakali tata waka dupapi, Juta dupapi, Juta dupanya isingi akali dupapi dupame Polo Banapasapa dolapo mana koo minao kaname pyamana leami-pyaa. 6 Dopa leamino doko akali olapome sepala Laikonia yuu dokonya paka peambi-pyaa. Laikonia yuu doko taono Lisata dokopa taono Depi dokopa dolaponya yuu tengesa joo siamo dupanyapi paka pao kateambi-pyaa. 7 Yuu dupanya katao Wai Pii Epe doko lao endakali dupa lamaiyoo kateambi-pyaa.
Polo Banapasapa Lisata yuu dokonya kateambino doko
8 Lisata* Jo 9:1* Ap 3:1-10 yuu dokonya akali moko koo mende petea-pyaa. Baanya endangimi mandeamo gii ongopa moko koyapae mandea-pyaa. Yuu mendaipi mende baa kaitini napaenge-pyaa. 9 Akali* Mt 9:28; Ap 3:4 dokome Polome pii lao kateamo doko soo petea-pyaa. Polome akali doko kandokondape petala akali dokonya masoo miniamo dokome baanya moko auu pyaapomona lao masia-pyaa. 10 Dopa lao masetala Polome puu lao baa lamaiyoo, “Emba sakatatala embanya moko dolapome tolao toya kata!” lea-pyaa. Dopa leamopa akali dokome yapa sakatao katapala kaita paya-pyaa. 11 Endakali* Ap 28:6 longo dupame Polome piamo doko kandatala Laikonia tangemanya pii lengeli pyoo puu lao lao, “Naimanya gote dupa endakali jetala naima-ketae epelyaminona,” leami-pyaa. 12 Dopa latala endakali dupame Banapasa kenge Susa* susa, emesa Gitikimanya sambo gote mupa doko kandao kenge Susa lengema-pyaa. Dokonya nisingi gote mende kandao Emesa lengema-pyaa. leami-pyaa. Polome enomba nyoo pii lenge dokonya baa kenge Emesa leami-pyaa. 13 Taono dokonya pyakaenge kaita dosa sambo gote Susa lenge dokonya losuu anda mende katenge-pyaa. Susa dokonya pitisa dokome mena pulumakao ita diimi yati petae mendapua minao lome kambu dokonya ipupala endakali dupa-pipa Susa doko lao kundi maiyanya piami-pyaa. 14-15 Dupame* Eke 20:11; Wee 146:6; Ap 3:12,19; 10:26 dopa pyaanya pilyamino lapae sepala aposele Banapasapa Polopa dolapome nyilyambonya yonge pee pingi dupa kanguopala endakali kateamino dokonya alo pyao epeambi-pyaa. Ipupala puu lao lao pituu, “Anematupa, aipuma dopa pilyamipi? Nalimba nyakama endakali kalyamino dopaleaka. Angi nanjepenge sambo gote datupa kayapala Gote lete katenge doko lao masoo minalapale lao Wai Pii Epe doko nyakama langilyambano. Baame yuupi, kaitipi, endakipi dee dupanya silyamo dupa pitakapi dupa wapuiya-pyaa. 16 Wamba* Wee 147:19-20; Ap 17:22-30 yuu gii dupa pitakanya baame endakali tata dupa pitakame masoo kaita payamino dupa paena kaya-pyaa. 17 Dopaka* Wee 147:8; Jet 5:24 doko, Goteme baa tange panasoo kalai epe dupa pyoo katenge. Kaiti-kisa katao aiyuu epenge dupapi nee tata dupa epasekenge gii dupapi dupa baame nyakama-kisa epena lekenge. Baame nee epepa mona lyuu lengepa dolapome nyakama tiaka pisekelyamona,” leambi-pyaa. 18 Dopa leambinoaka doko, dupame nyilyambo lao kundi maiyanya piamino doko kaena lao etete lekeleke koo tao kaita lyokeambi-pyaa.
19 Andioko* Ap 17:13; 2 Ko 11:25; 1 Te 2:14; 2 Ti 3:11 dokopa Aikoniame dokopa yuu dolaponya Juta mendapuame ipupala endakali dupanya masingi sakatasiami-pyaa. Dopa piaminopa dokaitame Polo kaname piami-pyaa. Kaname pyapala kumatelyamo lao masetala baa pyalya lao nyoo taono dokonya kamalyatena nepeami-pyaa. 20 Dokopa masoo miningi endakali dupame ipupala Polo siamo dosa katao kakopeami-pyaa. Dopa piaminopa Polome sakatatala taono dokonya dee pilyia-pyaa. Taita dopa pyoo baa Banapasapa Depi yuu dokonya peambi-pyaa.
Dolapome Sitia yuu dokonya yuu taono Andioko dokonya pilyiambino doko
21-22 Dolapome* Mt 28:19* Mt 7:14; 10:22; 24:13; Ap 11:23; 13:43; 15:32,41; 18:23; Lo 5:3-4; 1 Te 3:3; 2 Te 1:4; 2 Ti 2:12; 3:12; Ip 10:36 Wai Pii Epe doko taono Depi dokonya lamaitala nyalambome endakali longo dupa Jisasa lao masoo miningi jina leambi-pyaa. Dopa petala maitakao yuu taono Lisatapi Aikoniamepi Andiokopi dutupanya pilyetala, masoo miniamino endakali dupa pupu lasiambi-pyaa. Nyakamame Jisasa lao masoo minokondape pyoo minalapape lao kyoto joo lamaiyambi-pyaa. Goteme isilyamo dokonya naima patamaka doko, wambao naimame kenda pipae longo silyamo kaitini dokonya payapengena leambi-pyaa. 23 Dopa* Ap 13:3 latala dolapome sosa dii lao dupanya isingi akali katena lakamaiyambi-pyaa. Dolapome nee nanengemali pyoo nanao katao Kamongo doko lao loma setala masoo minateamino endakali dupa Kamongo dokome isina lao yakineambi-pyaa. 24 Dopa petala dolapome Pisitia yuu dokonya-kaita Pambilia yuu dokonya peambi-pyaa. 25 Pambilia yuu dokonya taono Peka dokonya pupala pii lamaiyambi-pyaa. Lamaitala Atelia yuu dokonya pupala sipi mendenya pituu Andioko yuu dokonya peambi-pyaa. 26 Yuu* Ap 13:1-3; 15:40 dokonya tange sosa dokome akali dolapome kalai pina lao Gotenya mona epe palenge dokonya wamba katasiami-pyaa. Kalai doko pyoo etapala dolapo Andioko yuu dokonyaka pilyiambi-pyaa. 27 Dolapo* Ap 11:18; 14:3; 15:4,12; 21:19 ipao Andioko yuu dokonya pyakayatala sosanya endakali dupa nyoo limbiambi-pyaa. Dopa petala, Goteme nyilyambo-pipa awapa kalai piapi baame endakali tata waka dupame masoo minina lao kaita doko lumbatakamaiyapi dupa dopa piana lao lamaiyambi-pyaa. 28 Andioko* Ap 15:35 yuu dokonya akali dolapo masoo miningi endakali dupa-pipa awapa kote longo lao kateami-pyaa.

- APOSELE
- <
- 14
- >

*14:1: Ap 13:5

*14:2: Ap 13:45; 17:13; 1 Te 2:14

*14:3: Mk 16:17-20; Ap 4:29-30; 13:46; 19:11; 20:24; Ip 2:4

*14:5: Ap 14:19; 2 Ti 3:11

*14:8: Jo 9:1

*14:8: Ap 3:1-10

*14:9: Mt 9:28; Ap 3:4

*14:11: Ap 28:6

*14:12: susa, emesa Gitikimanya sambo gote mupa doko kandao kenge Susa lengema-pyaa. Dokonya nisingi gote mende kandao Emesa lengema-pyaa.

*14:14-15: Eke 20:11; Wee 146:6; Ap 3:12,19; 10:26

*14:16: Wee 147:19-20; Ap 17:22-30

*14:17: Wee 147:8; Jet 5:24

*14:19: Ap 17:13; 2 Ko 11:25; 1 Te 2:14; 2 Ti 3:11

*14:21-22: Mt 28:19

*14:21-22: Mt 7:14; 10:22; 24:13; Ap 11:23; 13:43; 15:32,41; 18:23; Lo 5:3-4; 1 Te 3:3; 2 Te 1:4; 2 Ti 2:12; 3:12; Ip 10:36

*14:23: Ap 13:3

*14:26: Ap 13:1-3; 15:40

*14:27: Ap 11:18; 14:3; 15:4,12; 21:19

*14:28: Ap 15:35

© 1988 BSPNG