- 2 TESALONAIKA
- <
- 3
- >

3
Goteme naima nisina lao nyakamame loma salapape leamo doko
1 Kaimia* Wee 147:15; Ep 6:19-20; Kl 4:3; 1 Te 1:8; 5:25; Ip 13:18 paluma, pii dake etao langilyamano: Kamongonya lao pii doko nyakama-kisa alo pyao tayamopa nyakamame auu kayaminoli pyoo endakali waka dupa-kisa alo pyao tayao patamopa dupame auu kaenalena Goteme naima nisina lao loma salapape. 2 Tuu* Lo 10:16; 15:31 pyoo koo pingi endakali dupanya kingilyaka naima pyoo nyina lao nyakamame loma salapapeaka. Doko, endakali longome Gote lao masoo minala naelyamino.
3 Dopaka* Mt 6:13; 1 Ko 1:9; 1 Te 5:24; 1 Jo 2:14 doko, nyakamame Kamongo doko tungi pyao katapenge. Baame nyakama kyoto injisetala, akali koo dokome koyasala naena lao isoo katata. 4 Naimame* 2 Ko 7:16; Ga 5:10; 1 Te 4:10 kalai pyepape leamano dupa nyakamame pyoo pilyaminona, tangapi dopaka pitamina lao Kamongo dokome naimanya mona sakatasipumopa masalakao masilyamano.
5 Goteme nyakama auu kayamo dokopa Kataisa kyoto joo kateamo dokopa dolapo masokondape pyepale lao, Kamongo dokome nyakama pyoo laminao paena.
Endakali pitakame kalai pina leamo doko
6 Kaimia* Mt 18:17; Lo 16:17; 1 Te 4:1,11-12; 5:14; 2 Te 2:15; 3:14 paluma, Kamongo Jisasa Kataisanya kinginya katao naimame kyoto joo nyakama dapa langilyamano: masoo miningi kaiminingi mendeme naima-kisa mana nyiamo dupa watao minala naenya maka maka kayao mee katatamo doko-pipa nyakama awapa nakalyepape. 7-8 Naimame* Ap 18:3; 1 Ko 11:1; Ga 4:12; Ep 4:28; Pl 3:17; 1 Te 1:6,9* Mt 6:11; 1 Te 2:9 mana miniamano dupa nyakamame watao minapenge doko nyakama tangeme masilyamino. Wamba naima nyakama-pipa awapa kateamano dokopa naima maka maka kayao mee katapala nyakamanya mende-kisa nee mee nyala nayama. Dopa napinya naimame nyakamanya mende kenda pisala nayamana lao kuka kotakapi lekeleke tao kalai petala nee nao kateama. 9 Naimame* Mt 10:10; 1 Ko 9:4; 1 Te 1:6; 2 Te 3:7 nyakama-kisa nee mee nyiamali kapaka doko, nyakamame naimanya mana watao minalapale lao mana langyuu piama. 10 Wamba* 1 Te 4:11 naima nyakama-pipa awapa katao pituu, “Endakali mende kalai pyuani nakayatamo kandao doko, baa nee nanapengena,” lao mana langiama.
11 Naimame* 2 Te 3:6; 1 Ti 5:13 dopa lelyamano doko, nyakamanya endakali mendapuame kalai mendaipi mende napinya maka maka kayao mee katapala, wakamanya dupanya tipa-tipa pyoo paelyamino lapae doko sepala lelyamano. 12 Kamongo* Jen 3:19; 1 Te 4:1,11 Jisasa Kataisanya kinginya katao naimame endakali dopale dupame dapa pipimili lao kyoto joo lelyamano: dupame mona paliuu katao kalai petala tangenya nee dupa nao katena lelyamano.
13 Dopana,* Ga 6:9 kaimia paluma, nyakamame mana epe dupa minalanya maka nakayalapape. 14 Naimame* 1 Ko 5:5,9,11; Ga 6:1; 2 Te 3:6 pii pepa pyao peekelyamano datupa endakali mendeme watao minala naya kandeno doko, nyakamame kandokondape petala baa elya kaenalena awapa nakalyepape. 15 Dopaka* Mt 18:15-18; 2 Ko 2:7; 1 Te 5:14 doko, nyakamame baa yandapipina lao masala naenya, nyakamanya masoo miningi kaiminingina lao masetala kandao isoo mana lamaiyepape.
Etao lasa leamo pii doko
16 Mona* Lus 2:4; Jo 14:27; 1 Te 5:23 lyuu lasingi Kamongo dokome koteaka lao mana tata tata dupa pitakanya nyakamanya mona doko lyuu lasekena. Kamongo doko nyakama pitaka-pipa awapa kalyepape.
17 Namba* 1 Ko 16:21; Ga 6:11; Kl 4:18 Polo tangeme pii dalapo pepa pyekelyo: nyakama auu pyoo kalyepape. Nambame pepa pilyo dupa pitakanya nambanya kingi kandena lao makande mendai dakeaka minao pingi.
18 Naimanya Kamongo Jisasa Kataisame nyakama pitaka kandao mona epe palena.

- 2 TESALONAIKA
- <
- 3
- >

*3:1: Wee 147:15; Ep 6:19-20; Kl 4:3; 1 Te 1:8; 5:25; Ip 13:18

*3:2: Lo 10:16; 15:31

*3:3: Mt 6:13; 1 Ko 1:9; 1 Te 5:24; 1 Jo 2:14

*3:4: 2 Ko 7:16; Ga 5:10; 1 Te 4:10

*3:6: Mt 18:17; Lo 16:17; 1 Te 4:1,11-12; 5:14; 2 Te 2:15; 3:14

*3:7-8: Ap 18:3; 1 Ko 11:1; Ga 4:12; Ep 4:28; Pl 3:17; 1 Te 1:6,9

*3:7-8: Mt 6:11; 1 Te 2:9

*3:9: Mt 10:10; 1 Ko 9:4; 1 Te 1:6; 2 Te 3:7

*3:10: 1 Te 4:11

*3:11: 2 Te 3:6; 1 Ti 5:13

*3:12: Jen 3:19; 1 Te 4:1,11

*3:13: Ga 6:9

*3:14: 1 Ko 5:5,9,11; Ga 6:1; 2 Te 3:6

*3:15: Mt 18:15-18; 2 Ko 2:7; 1 Te 5:14

*3:16: Lus 2:4; Jo 14:27; 1 Te 5:23

*3:17: 1 Ko 16:21; Ga 6:11; Kl 4:18

© 1988 BSPNG