- MAKE
- <
- 3
- >

3
Akali kingi kumapae doko
(Mt 12:9-14; Lu 6:6-11)
1 Yuu mende Jisasa baa Jutamanya losuu anda dokonya deaka peamopa akali kingi kumapae mende dokonya petea-pyaa. 2 Endakali* Lu 11:54 mendapuame baa kosimi lamana latala baame akali doko Sambasa gii dokonya mee injisilyape lao isokondape pyoo peteami-pyaa. 3 Jisasame akali kingi kumapae doko lamaiyoo, “Emba sakatatala kaina angenya ipao kata,” lea-pyaa. 4 Dopa* Lu 14:3 latala baame endakali dupa lamaiyoo, “Sambasa gii dokonya koo pipenge doko kapa pelyape, pande epe pipenge doko kapa pelyape? Dee endakali pyao kumasepenge doko kapa pelyape, pande pyoo nyepenge doko kapa pelyape? lea-pyaa. Dopaka doko, dokaita ema napiami-pyaa. 5 Baame* Jo 11:33; Ep 4:18 dokaita kandayoko lao kandatala imbu kaya-pyaa. Dokaitame nyakamanya mona kana jiaminosa baame dokaita kandao mona kenda kaya-pyaa. Dopa petala akali kingi kumapae doko lamaiyoo, “Embanya kingi tinoka,” lea-pyaa. Baanya kingi doko tinokateamopa dee auu pia-pyaa. 6 Dopa* Mt 22:15-16; Mk 12:13 piamopa Patasi dupame pupae kamanda pupala Kiŋi Etote tata dupa-pipa Jisasa aipa petala pyao kumasemape lao kambuiyami-pyaa.
Endakali kambu longome Jisasa watao peamino doko
7-8 Jisasapi* Mt 12:15-16; Lu 6:17-19* Mt 4:25; 11:21 baanya disaipele dupapi endaki pete dokonya peami-pyaa. Galili tange kambu longo mendeme baa watao peami-pyaa. Dee Jutia tangepi, Jetusaleme tangepi, Itumia tangepi, endaki Jotane yangitena tangepi, Taya tangepi, Saitone tangepi dupame baame pilyamo lapae dupa sepala baa kateamo dokonya kambu longo dupa epeami-pyaa. 9 Dopa* Mk 4:1; Lu 5:1-3 piaminosa endakali kambu dokome baa katao tambukinatamini latala sipi yakane mende baanya disaipele dupame depa lanya setekena lea-pyaa. 10 Baame* Mt 14:36; Mk 5:29; 6:56 endakali yaina pyapae longo mee injisiamo dokonya endakali yaina pyapae dupa pitakame baa watandamana latala tuu tuu lao epeaminosa lea-pyaa. 11 Enjele* Mt 8:29; Lu 4:41 koo dupame baa kandatala, baa kateamo dosa tombauli sepala puu lao ae lao, “Emba Gote Ikiningina,” lata piami-pyaa. 12 Dokopa* Mt 12:16; Mk 1:34,45 baame kyoto joo dokaita lamaiyoo, “Nyakamame namba lao panala nayalapape eteteaka daana,” lea-pyaa.
Akali aposele kingi ita mende-kisa dee lapoma dupa
(Mt 10:1-4; Lu 6:12-16)
13 Jisasa* Mt 5:1 baa yuu manda mendenya pea-pyaa. Pupala akali mendapua baame yapao nyotoo lao masiamo dupa epena leamopa dupa baa kateamo dokonya epeami-pyaa. 14 Epeaminopa* Mk 6:7 baame akali kingi ita mende-kisa dee lapoma baa-pipa tole katamana lao makande pia-pyaa. Dee akali dutupame pii lamaiya pena latona lao makande pia-pyaa. 15 Baame dupa pupu lapae maitopa enjele koo dupa watao pyatamina lao masetala dopa pia-pyaa. 16 Baame* Mt 16:18; Jo 1:42* Ap 1:13 akali kingi ita mende-kisa dee lapoma dutupa makande petala Saimone kandao kenge Pita lea-pyaa. 17 Dee* Lu 9:54 baame Sepete ikiningi Jemesapa Jonepa dolapo kandao kenge Boanesisa lea-pyaa. Dokonya tenge doko dolapo kaiti toka lelyamo dokonya ikiningi. 18-19 Baame Endutupi, Pilipapi, Batolomyupi, Matyupi, Tomasapi, Aopiasa ikiningi Jemesa dokopi, Tatiasapi, Saimone* saimone Kenge Saimone doko Iputu pii lao Saimone Kenanayosa lenge. Gitiki pii lao Saimone Selote lenge. Kenge dolaponya tenge doko baame Gotepi Gotenya mana makandepi etete watao minawanimi kumingi. Lu 6:15 doko kandape.kenge mende Kenanayosa lengema dokopi, Jisasa enge nyiamo akali Jutasa Isaketiote dokopi dutupa makande pia-pyaa.
Jisasapa Belesapulupa
(Mt 12:24-32; Lu 11:14-23; 12:10)
20 Dopa* Mk 2:1; 6:31; 7:17 petala Jisasa baa andaka epea-pyaa. Dokopa endakali kambu mende deaka ipao kambu piaminosa Jisasa baa baanya disaipele dupa-pipa nee napenge nanjia-pyaa. 21 Dopa* Mk 3:31-35; Jo 10:20 pilyamo lapae doko baanya palu dupame sepala baa kii minao nyala epeami-pyaa. Doko, endakali dupame, “Baa kyekelyamona,” leaminosa dopa piami-pyaa. 22 Mana* Mt 9:34; 10:25 setapae masingi akali Jetusaleme katao lanao epeamino dupame lao pituu, “Belesapulu doko baa-kisa palelyamo. Dee enjele koo dupa isingi doko mambele baame enjele koo dupa watao pilyamona,” leami-pyaa. 23 Dopa leaminopa baame dokaita epena latala kongali mendapua dapa lamaiya-pyaa. “Sataneme Satane tange aipa petala kapa pao watao pyatape? 24 Yuu dupanya kiŋi mendeme isingi tata mende wakale pyoloo petala yanda pitambino kandao doko, tata doko kapa pao auu pyoo nakatata. 25 Anda mendenya palu dupa wakale pyoloo petala yanda pitamino kandao doko, anda doko kapa pao auu pyoo nakatata. 26 Dee Satane dokome baa tangeaka wakale pyoloo petala yanda pitamo kandao doko, baa kapa pao kalya nayata. Daa, baa etata.
27 “Dopaka* Ais 49:24-25 doko, endakali mendeme akali pupu lapae dokonya andaka kolandatala baanya pinju dupa kapa pao pyao nanyeta. Dopa pyaanya tamo kandao doko, wambao akali pupu lapae doko kendeme yaki pinya setapala dokopa baanya andaka pinju setamo dupa pyao nyeta. 28 Kiningi nambame nyakama langilyona, endakali dupanya koo dupa pitakapi Gote kandao lamba lenge dupa pitakapi dupa Goteme kunanya nepakamaita. 29 Dopaka* Lu 12:10 doko, endakali mendeme Oli Sipitisa kandao lamba latamo kandao doko, tendapi baanya koo doko baa-kisa etete seta. Baanya koo doko tenda tendapi soaka patana,” lea-pyaa. 30 Baa-kisa enjele koo mende palelyamona leamino dokonya baame dopa lea-pyaa.
Jisasanya endangi dokopi kaiminingi dupapi
(Mt 12:46-50; Lu 8:19-21)
31 Jisasanya* Mk 6:3; Jo 2:12; Ap 1:14 endangi kaiminingipi dupa ipao kamanda katapala baa kamanda epena lao mendapuame lanyala pena leami-pyaa. 32 Endakali baa kakopao peteamino dupame Jisasa lamaiyoo, “Yaa, embanya endangi kaiminingipi dupa ipao kamanda katapala emba kutilyaminona,” leami-pyaa. 33 Jisasame yanu pyao, “Nambanya endangi doko apipi? Nambanya kaiminingi dupa apitupape?” lea-pyaa. 34 Jisasame baa kakopao peteamino dupa kandayoko lao kandatala, “Datupa nambanya endangipi kaiminingipina, kanjepape. 35 Goteme masingili pingima endakali dupa nambanya kaiminingipi, pimalengepi, endangipina,” lea-pyaa.

- MAKE
- <
- 3
- >

*3:2: Lu 11:54

*3:4: Lu 14:3

*3:5: Jo 11:33; Ep 4:18

*3:6: Mt 22:15-16; Mk 12:13

*3:7-8: Mt 12:15-16; Lu 6:17-19

*3:7-8: Mt 4:25; 11:21

*3:9: Mk 4:1; Lu 5:1-3

*3:10: Mt 14:36; Mk 5:29; 6:56

*3:11: Mt 8:29; Lu 4:41

*3:12: Mt 12:16; Mk 1:34,45

*3:13: Mt 5:1

*3:14: Mk 6:7

*3:16: Mt 16:18; Jo 1:42

*3:16: Ap 1:13

*3:17: Lu 9:54

*3:18-19: saimone Kenge Saimone doko Iputu pii lao Saimone Kenanayosa lenge. Gitiki pii lao Saimone Selote lenge. Kenge dolaponya tenge doko baame Gotepi Gotenya mana makandepi etete watao minawanimi kumingi. Lu 6:15 doko kandape.

*3:20: Mk 2:1; 6:31; 7:17

*3:21: Mk 3:31-35; Jo 10:20

*3:22: Mt 9:34; 10:25

*3:27: Ais 49:24-25

*3:29: Lu 12:10

*3:31: Mk 6:3; Jo 2:12; Ap 1:14

© 1988 BSPNG