- MATYU
- <
- 2
- >

2
Niki pyakaengesa tange akali dupame Jisasa kanja epeamino doko
1-2 Matiame* Lu 1:5; 2:4-7* Nam 24:17; Jet 23:5; Mk 15:2; Jo 1:49 Jisasa Jutia yuu taono Beteleme lenge dokonya mandea-pyaa. Gii dokopa akali Etote lenge doko kiŋi katea-pyaa. Maitakao niki pyakaengesa tange buinya tenge masingi akali mendapuame Jetusaleme ipupala lao pituu, “Jutamanya kiŋi katatana lapae wane ŋaŋa doko anja mandipae silyape? Naimame baanya bui doko niki pyakaengesa-kaita katamosa kandatala baa tama pyaa epelyamanona,” leami-pyaa. 3 Kiŋi Etoteme pii doko sepala baa walu lea-pyaa. Jetusaleme tange endakali dupa pitakame sepala apata walu leamiaka-pyaa. 4 Etoteme pitisa mupapi dee Jutamanya mana setapae masingi akalipi dupa pitaka epena lao nyoo elyambu pia-pyaa. Dopa petala, “Kataisa doko yuu andukunya mandipengepe?” lao pisia-pyaa. 5 Dupame* Jo 7:42 baa lamaiyoo, “Jutia yuu dokonya yuu taono Beteleme dokonyana,” leami-pyaa. “Doko potopesa dokome dapa lao pepa pia-pyaa:
6 ‘Jutamanya* Mai 5:2 yuu Beteleme, emba Juta tata isoo kalyamino akali andake dupanya pundipundi joo nasilino.
Emba-kisa akali andake mende pyakalyeta.
Baame nambanya Isataele endakali dupa setao katakatana,’ lao pia-pyaana,” leami-pyaa.
7 Dopa lateaminopa Etote baame elyakawaka akali niki pyakaengesa tange kanja paanya epeamino dupa epena latala tipa-tipa pyoo, “Gii andukupa bui doko kateape?” lao pisia-pyaa. 8 Dopa petala dupa Beteleme pena latala lamaiyoo, “Nyakamame wane doko kutakondape pyoo kutalapape. Kutao kandatala dokopa, nambame apata tama pyaa patona langya ipupape,” lea-pyaa.
9 Dupame kiŋi dokonya pii dupa sepala peami-pyaa. Peaminopa wamba niki pyakaengesa-kaita bui kateamo kandeamino dokoaka ipao katea-pyaa. Dopa petala wambao pao wane mandipae siamo desa katao lita pia-pyaa. 10 Dopa piamopa dupame bui doko kandatala nyakamanya mona doko etete yaepeami-pyaa. 11 Mona* Wee 72:10-15; Ais 49:23; 60:6; Mt 1:18; 12:46 yaepao andaka kolandatala wane dokopa endangi Matia dokopa dolapo kandeami-pyaa. Dopa petala dupame isa luma lakapala wane doko tama piami-pyaa. Dupame nyakamanya mandi dupa tangupala oapi mendapua wane doko maiyami-pyaa. Golopi, kena tunduma pipae pingi pautapi, dee mamba yale tunduma epe pingi mendepi dutupa maiyami-pyaa.
12 Kuka* 1 Kiŋ 13:9; Mt 2:22 Goteme akali dokaita Etote kalyamosa-kaita pilyala naena lao kombea pimaiya-pyaa. Dopa piamosa dokaita kaitini waka mendenya-kaita nyakamanya yuusa pilyiami-pyaa.
Isipe yuu dokonya paka peamino doko
13 Akali* Mt 1:20; 2:19-20,22-23 dokaita pateaminopa, kuka Kamongonya enjele mendeme Josepe kombea pimaiyoo, “Emba sakatala wane dokopa endangipa dolapo laminao Isipe yuu dokonya paka puu. Dokonya katatenopa nambame emba tenda dee langitoli pyoo pilyetena, Etoteme wane doko kutao pyao kumasalanya pilyamona,” lea-pyaa. 14 Dopa lateamopa kuka dokonya Josepeme sakatatala wane dokopa endangipa dolapo laminao Isipe paanya pea-pyaa. 15 Pupala* Nam 23:22; Osi 11:1 Josepe Isipeaka katao Etote kumiamo gii dokonya tuu lea-pyaa.
Dopa piamo dokome potopesa mendenya nengekaita lungu petala Kamongome lao pituu, “Nambanya ikiningi doko Isipe yuu dokonya kateamopa, nambame epena leona,” leamo pii doko etete angi jia-pyaa.
Wane longo pyao kumasakamaiyamino doko
16 Kanja epeamino akali niki pyakaengesa tange dupame Etote baa minakasetala pumi lumu lao masetala baa etete imbumi kumia-pyaa. Dopa petala yuu Betelemepi dee Beteleme tengesa yuu singi dupanyapi pupala wane ŋaŋa ane ee kana lapo pataepi dee ee kana laponya anatenapi dupa pitaka pyao kumasala pena lea-pyaa. Baame niki pyakaengesa tange masingi akali dupa pisiamopa, dupame baa lamaiyamino gii doko masoo dopa pia-pyaa. 17 Dopa piamo dokome wamba potopesa Jetemayame pii leamo datupa angi jia-pyaa.
18 “Dupame* Jen 35:16-19; Jet 31:15 yuu Lama lenge dokonya pii dupa setami.
Dupame yako lao kondo-kondo pyoo ee latamino dupa setami.
Enda Lesolome baanya wane dupa lao ee latamopa
endakali mendaipi mendeme kapa pao baanya mona minao auu pisakamaiya nayata.
Doko, baanya wane dupa pitaka nakatataminosa dopa latana,” lea-pyaa.
Isipe katao pilyiamino doko
19-20 Etote* Eke 4:19; Mt 1:20; 2:13 kumateamopa, maitakao Kamongonya enjele mende Isipe yuu dokonya ipupala Josepe kombea pimaiyoo, “Emba wane dokopa endangipa dolapo laminao Isataelemanya yuu dokonya pilyepe. Wane doko pyalanya piamino endakali dupa kumatelyaminona,” lea-pyaa. 21 Dokopa Josepeme wane dokopa endangipa dolapo laminao Isataelemanya yuu dokonya pilyia-pyaa.
22 Dopaka doko, Akelesa dokome baanya takange Etotenya panda nyoo Jutia yuu dokonya kiŋi joo kalyamo lapae sia-pyaa. Dopa lapae sepala baa yuu dokaita paanya paka kaya-pyaa. Dokopa Goteme baa kombea mende pimaitiamopa, Galili yuu dokonya yangi-kaita pea-pyaa. 23 Baa* Mt 13:54; 26:71; Mk 1:24; Lu 1:26; 2:39; 4:34; 18:37; 24:19; Jo 1:46; Ap 2:22; 3:6; 6:14; 22:18; 24:5; 26:9 pao yuu taono Nasatete lenge dokonya katea-pyaa. Dopa piamo dokome wamba potopesa dupame, “Baa Nasatete tangena latamina,” leamino pii doko angi jia-pyaa.

- MATYU
- <
- 2
- >

*2:1-2: Lu 1:5; 2:4-7

*2:1-2: Nam 24:17; Jet 23:5; Mk 15:2; Jo 1:49

*2:5: Jo 7:42

*2:6: Mai 5:2

*2:11: Wee 72:10-15; Ais 49:23; 60:6; Mt 1:18; 12:46

*2:12: 1 Kiŋ 13:9; Mt 2:22

*2:13: Mt 1:20; 2:19-20,22-23

*2:15: Nam 23:22; Osi 11:1

*2:18: Jen 35:16-19; Jet 31:15

*2:19-20: Eke 4:19; Mt 1:20; 2:13

*2:23: Mt 13:54; 26:71; Mk 1:24; Lu 1:26; 2:39; 4:34; 18:37; 24:19; Jo 1:46; Ap 2:22; 3:6; 6:14; 22:18; 24:5; 26:9

© 1988 BSPNG