- MATYU
- <
- 3
- >

3
Jone Kaimbu Pingi dokome pii lamaiyamo doko
(Mk 1:2-8; Lu 3:1-18; Jo 1:19-28)
1 Gii* Jo 1:6 dokopa akali Jone Kaimbu Pingi doko ipao Jutia yuu dokonya endakali napalenge yuu mendasa katapala pii panao tee pyao lamaiya-pyaa. 2 Baame* Ese 18:32; Dan 2:44; 4:17; Mt 4:17; 10:7; 10:7; Mk 1:15; Ap 2:38 lao pituu, “Kaitinya Katenge dokome isingi doko tengesa petelyamona mona kapilyalapa!” lao lamaiyoo katea-pyaa. 3 Potopesa* Ais 40:3; Jo 1:23 Aisayame lao pituu,
“Endakali napalenge yuu mendasa akali mendeme katapala wii lao,
‘Kamongonya kaitini doko depa lanya setakamaiyepape!
Baanya kaitini dupa tolasakamaiyepape!’ lao katatana,” lea-pyomo doko akali Jone baa kandao lea-pyaa.
4 Jone* Lep 11:22; 2 Kiŋ 1:8; Sak 13:4; Mt 11:8-9 baa mena kamele itimi yonge pee wasepae dupa pyoo, matapu mena pulumakao yanungimi wasepae pyoo katea-pyaa. Baa nee neamo dupa pauyombopi ambulya kakasa lingi dupapi dupa nao katea-pyaa. 5 Dopa* Mt 11:7 piamopa Jetusaleme tangepi, Jutia yuu doko pitakanya tangepi, dee endaki Jotane mate dosale tangepi dupa Jone baa kateamo dokonya epeami-pyaa. 6 Ipupala dupame nyakamanya koo pingi dupa lao paneaminopa, baame dupa endaki Jotanenya kaimbu pyakamaiya-pyaa.
7 Dee* Ais 59:5; Emo 5:18; Mt 12:34; 21:25,32; 23:33; Jo 5:35; 1 Te 1:10 akali Patasipi Satyusipi longo mendapua kaimbu pyekena lao epeamino kandatala, baame dokaita lamaiyoo, “Nyakama kanopato pambeanya mandipae dupa, apimi nyakama Goteme kapa pao imbu kayata doko langipumosa paka kayao wandyalanya epelyamipi? 8 Dopana, nyakamame mona kapilyetala mona kapilyetae dupame mana miningimali pyoo minalapape. 9 Nyakamame* Jo 8:33-40; Lo 2:28-29; 4:12,16; 9:7-8; Ga 4:21-31 nyakama tangenya mona dokome, ‘Apotakame naimanya takangena,’ lao masala nayalapape. Kana silyamo datupa Goteme kapa pao Apotakamenya wane jina lapyalina lao, nambame nyakama langilyo. 10 Uaa* Mt 7:19; Lu 13:6-9 doko ita tengenya depa latae sepelyamo. Dii epe manja naenge ita dupa pitaka pokanya setapala itatenya soo yangata. 11 Nambame* Jo 1:26-27,33; Ap 1:5 nyakama mona kapilyalapale lao endakimi kaimbu pyekelyo. Dopaka doko, akali maita pyao epelyamo dokome Oli Sipitisa dokopa itatepame nyakamanya kaimbu pyakata. Baanya pupu lapae dokome nambanya pupu lapae doko ita miningi. Nambame baanya moko pee pingi dolapo sakamaipenge namba epe daaka. 12 Baame* Ais 41:16; Jet 15:7; Mt 13:30,42,50; Lu 13:28 baanya yati doko minao wiisa angi imbupi pyasoo silyamo dupa pitaka yapapala angi dupa baanya nee setenge anda dokonya setata. Imbu dupa ita konjala naenge dokonya soo yangatana,” lea-pyaa.
Joneme Jisasanya kaimbu pyakamaiyamo doko
(Mk 1:9-11; Lu 3:21-22)
13 Gii* Jo 1:31-34 dokopa Jisasame Galili yuu doko yakinatala endaki Jotane mate dokonya Joneme kaimbu pyekena lao epea-pyaa. 14 Dopaka* Jo 13:6 doko, Joneme Jisasanya mona aloo pyakamaitoo latala lao pituu, “Embame nambanya kaimbu pyakapili doko yakana, nambame embanya kaimbu pyakatale lao epelepe?” lea-pyaa. 15 Dopa leamoaka doko, Jisasame baanya pii yanu pyakamaiyoo, “Kayapala indupa nambame lelyoli pii. Nalimbame dopa pyoo mana tolatae dupa pitaka kapa pisatambanopa auu pitana,” lea-pyaa. Dopa leanya Joneme baanya pii doko watao minao kaimbu pyakamaiya-pyaa.
16 Jisasanya* Ais 11:2; Jo 1:32-34 kaimbu pyalu petakamaiyamopa baame endaki doko yakinatala pyakalyia-pyaa. Pyakalyeteamopa kaiti doko saa papa laloo pia-pyaa. Dopa peteamopa baame kandeamopa Oli Sipitisa doko yaka maileo joo ipupala Jisasa baa-kisa petea-pyaa. 17 Dokopa* Jen 22:2; Ais 42:1; 49:3; Mt 12:18; 17:5; Mk 9:7; Lu 9:35 kaiti-kisa katao pii mende lea dokome, “Doo kalyamo doko nambanya Ikiningi etete mona setenge doko kalyamo. Nambame baa kandao etete mona epe palyingina,” lea-pyaa.

- MATYU
- <
- 3
- >

*3:1: Jo 1:6

*3:2: Ese 18:32; Dan 2:44; 4:17; Mt 4:17; 10:7; 10:7; Mk 1:15; Ap 2:38

*3:3: Ais 40:3; Jo 1:23

*3:4: Lep 11:22; 2 Kiŋ 1:8; Sak 13:4; Mt 11:8-9

*3:5: Mt 11:7

*3:7: Ais 59:5; Emo 5:18; Mt 12:34; 21:25,32; 23:33; Jo 5:35; 1 Te 1:10

*3:9: Jo 8:33-40; Lo 2:28-29; 4:12,16; 9:7-8; Ga 4:21-31

*3:10: Mt 7:19; Lu 13:6-9

*3:11: Jo 1:26-27,33; Ap 1:5

*3:12: Ais 41:16; Jet 15:7; Mt 13:30,42,50; Lu 13:28

*3:13: Jo 1:31-34

*3:14: Jo 13:6

*3:16: Ais 11:2; Jo 1:32-34

*3:17: Jen 22:2; Ais 42:1; 49:3; Mt 12:18; 17:5; Mk 9:7; Lu 9:35

© 1988 BSPNG