- 2 KOTINA
- <
- 8
- >

8
Muni pyasingi kalai epe doko pyoo etasalapape leamo doko
1 Kaimia* 1 Ko 16:15; 2 Ko 11:8-9* Lo 15:26 paluma, indupa naimame Gote mona epe palenge dokome Masetonia yuu dakenya sosa kalyamino dupame pina lao sakatasiamo dokonya salapale langimana. 2 Dupa-kisa kenda pipae andake mendapua ipupala dupa etete makande pyaakao pia. Dopa piamoaka doko, dupanya mona eteteaka epe palenge dokopa dupa etete daa jepae katengema dokopa dolapome dupa sakatasiamopa dupame muni etete epao pyasiami. 3 Nambame* 1 Ko 16:1-2 kiningi dupanya pingima dupa kandatala lelyona, dupame pyasepenge jiamoli pyoo pyasiami. Kini, dupame pyasepenge jiamo doko ita minao pyasiami. Dee dupa tangeme dopa pimana lao masetala piami. 4 Gotenya* Ap 24:17; Lo 15:31; 2 Ko 9:1-2 endakali dupa nisingi kalai epe dokonya dupame awapa nisalanya nisalapa lapale lao naima kongo lao tee leami. 5 Dupame pyaamino lao naimame masiamanoli pyoo iki pyaa nayami. Daa, wambao dupame nyakama tange Kamongo maiyami. Dee Goteme masiamoli pyoo dupame nyakama tange naima diamiaka. 6 Dopana,* 2 Ko 2:13; 8:16,23 Taitesame nyakamanya kainanya kalai epe tee pyao sakatasiamo doko nyakamame pyoo etasalapale lao baame nyakama nisina lao baa lamaiyokondape petelyamano. 7 Nyakama-kisa* 1 Ko 1:5; 16:1-2 epe dupa longo lao dapa pyoo silyamo: nyakamame masoo minao, pii lamaiyoo, mana kandao, kalai pyuwani kayao, naima auu kayao kalyamino. Dopaka pyoo kalai epe lelyo doko apata nyakamame kandao epao pipimi laka lao naimame masilyamano.
8 Nambame lelyo doko nyakamame kayala nayao dopaka pyepapena lao nalelyo. Daa, nambame nyakamanya auu kaenge doko kanjanya endakali waka dupame kalai doko pyuwani kayao pyoo katengemana lelyo. 9 Doko,* Mt 5:3; 8:20; 1 Ko 1:5; 2 Ko 6:10; 9:15; Pl 2:6-7; Ip 12:2 naimanya Kamongo Jisasa Kataisame mona epe palyoo piamo doko nyakamame masilyamino. Baa Kamongoaka doko, baame nyakama nisalanya tipya jia. Baa tipya jiamo dokome nyakama kamongo joo kalyepale lao dopa pia.
10 Kalai* 1 Ko 16:2-3; 2 Ko 9:2 epe dokonya nambanya masingimi nyakamame ee kana peamo dokonya kalai pyoo tee piamino doko pyoo etasetamino doko epena lao masilyo. Kalai doko wambao nyakamame piami. Dee wambao nyakamameaka kalai doko pimana lao masiami. 11 Dopana, nyakamame indupa sakatao kalai doko pyoo etasalapape. Nyakamame kalai doko tee pyao pituu pyuwani kayao piami kandenoli pyoaka pyoo etasalapape. Nyakamame pyasepenge jetamoli pyoo pyasalapape. 12 Doko,* Mk 12:43 endakali mendeme pyasowani kayao pituu baa-kisa silyamoli pyoo pyasilyamo kandao doko, Goteme auu kaenge. Baa-kisa nasilyamo dupa Goteme pyasipyali lao masala naenge. 13 Doko, nambame endakali yangi dupa auu pyoo katataminopa nyakama kenda pipae nyoo kalyepale lao nalelyo. Daa, nambame pitaka mendai dopale joo katapimi laka lao masoo lelyo. 14 Indupa* Lo 15:26-27; 2 Ko 9:12 gii dakepa nyakama-kisa opale longo silyamo dokome endakali dupa daa jetamo dupame kapa pao nisalamino. Dopaka pyoo, dupa-kisa setamo dupame nyakama daa jetamo dupa nisoo ditamiaka. Dopa pyoo katatamino dokome nyakamapi dupapi mendai dopale joo katatami. 15 Dokonya* Eke 16:18 dapa lao pii pepa pyapae silyamo:
“Longo lao yapao mau piamo endakali dokonya etete epao nasia.
Dee kuki yapao mau piamo endakali doko etete daa joo nakateana,” lapae silyamo.
16 Naimame nyakama nisowani kaengeli pyoo Taitesame nyakama nisowani kaena lao Goteme baa minao sakatasiamo dokonya naimame Gote tama pilyamano. 17 Doko, naimame baa epena lapumano dokonya iki ŋee laa naenya, baa tangeme nyakama nisowanimi kumapala ipatoo lao masilyamo. 18 Wai* 2 Ko 12:18 Pii Epe doko lamaiyoo kalai pilyamopa sosa dupa pitakanya kenge singi masoo miningi kaiminingi doko naimame Taitesapa awapa epena lelyamano. 19 Dee* 1 Ko 16:3-4 sosa dupame apata baame naima-pipa awapa payao nisingi kalai epe doko pina lao kingi pyalyetala baa yapao nyiamiaka. Naimame Kamongo lalyalanyapi dee naimame kalai pyuwani kaelyamanona lao endakali dupa laitaka pyaanyapi nisingi kalai doko pilyamano. 20 Doko, epe andake mee mailyamino doko kopeta isilyaminona lao endakali mendeme naima-kisa pii setala nayapya laka lao masilyamano. 21 Kamongome* Pot 3:4; Lo 12:17 kapana lao masingi mana epe dupa iki naimame watao minala naenya, endakalimi kapana lao masingi mana epe dupa apata watao minalanya pyoo kalyamano.
22 Dee naimame naimanya masoo miningi kaiminingi doko anelyapo-pipa awapa epena lelyamanoaka. Paa longosa naimame baa makande pyoo kandelyamanopa baame koteaka lao kalai pyuwani kayao pingi. Indupa baame nyakama etete kapana lao masetala nyakama nisoo kalai pyuwanimi kumilyamo. 23 Taitesanya lelyona, baame nambapa lautao nyakama nisoo namba-pipa kalai mendai pingi. Dee naimanya masoo miningi kaiminingi dolapo sosa dupanya pii wai minakamaiyoo payao katengemba. Dolapome kalai pilyambino dokome Kataisa lalyingi. 24 Dopana,* 2 Ko 7:13-14 nyakamame auu kayao kalyamino doko kiningina lao dupa laitaka pyepape. Dopa pitaminopa dupamepi sosa dupamepi naimame nyakama lao masetala luingi doko mee luiyala naengema lamo lao masetami.

- 2 KOTINA
- <
- 8
- >

*8:1: 1 Ko 16:15; 2 Ko 11:8-9

*8:1: Lo 15:26

*8:3: 1 Ko 16:1-2

*8:4: Ap 24:17; Lo 15:31; 2 Ko 9:1-2

*8:6: 2 Ko 2:13; 8:16,23

*8:7: 1 Ko 1:5; 16:1-2

*8:9: Mt 5:3; 8:20; 1 Ko 1:5; 2 Ko 6:10; 9:15; Pl 2:6-7; Ip 12:2

*8:10: 1 Ko 16:2-3; 2 Ko 9:2

*8:12: Mk 12:43

*8:14: Lo 15:26-27; 2 Ko 9:12

*8:15: Eke 16:18

*8:18: 2 Ko 12:18

*8:19: 1 Ko 16:3-4

*8:21: Pot 3:4; Lo 12:17

*8:24: 2 Ko 7:13-14

© 1988 BSPNG