- 1 TIMOTI
- <
- 1
- >

POLOME
TIMOTINYA
PEPA
WAMBAO PYAO PYASAKAMAIYAMO DOKO
Pii atupa wambao kandapenge
Timoti baa wane kole doko Gotenya kalai akali jetala kalai pyoo kateamopa Polome pepa dake wambao pyao pyasakamaiyoo pituu, kalaipi manapi dupanya mana lea-pyaa. Lao pituu baame pii lyaa tepomanya lea-pyaa. Mende doko endakali mendapuame sambo lengema mana dupa wandyuu katapena lea-pyaa. Dupame sambo lao pituu, yuunya oapi silyamo dupa pitaka koona lao masetala Gotenya pii yalo petae dupa mana nyetamano kandao doko, Goteme naima pyoo nyetana lengema-pyaa. Lapo doko sosa aipa pyoo isoo setao katapengepe lao dokonya lea-pyaa. Tepo doko Timoti Kataisanya kalai akali epe joo katena lea-pyaa. Baame masoo miningi endakali dupa nisoo kalai pitamo kalai tata tata dupa mana lamaiya-pyaa.
Polome Timotinya pepa wambao pyao pyasakamaiyamo dokonya pii lyaa dupa:
1:1-2 Pii wambao pepanya piamo dupa
1:3–3:16 Sosanya nisingi akalipi setao katenge akalipi dupanya mana leamo dupa
4:1–6:21 Timotimi kalai pina lao mana leamo doko
1
1 Namba* Lo 1:1; Ep 5:23; Pl 3:20; 1 Ti 2:3; 4:10; Ta 1:3; 2:10; 3:4 Polo Kataisa Jisasanya aposele. Naima Pyoo Nyingi Gote dokopa masoo malisoo kalyamano Kataisa Jisasa dokopa dolapome namba aposele kalyale leambinoli pyoo kalyo. 2 Naimame* Ap 16:1; Ta 1:4 masoo minao kalyamano dokonya nambanya wane angi Timoti embanya pepa dake pyao peekelyo. Takange Gotepa naimanya Kamongo Jisasa Kataisapame emba kandao mona epe palyetala kondo kayao embanya mona doko lyuu lasekena.
Mana setapae dupanya mana lakondape pipengena leamo doko
3-4 Wamba* 1 Ti 4:7; 6:4,20; 2 Ti 2:14,16,23; 4:4; Ta 1:14; 3:9 namba Masetonia yuu dokonya pao pituu, emba Epesasa yuu dokonya katape lao kyoto joo langioliaka pyoo indupa dee langilyo. Embame endakali dupa lamaiyoo, mana pii waka dupa laa nayao, tindi piipi, akali wamba yumbange paliuu epeaminoli pyoo kenge lao atome pii londanyoo lengema dupapinya kale katao nasina lape. Pii dopale dupanya mee kaina pii dupa pyakalyetala Gotenya pyoo nyingi masoo miningi dokonya-kaita panasiamo doko pyakalyala naenge. 5 Dopana embame pii doko lamaiyoo pituu, endakali dupame mona auu petae paliuu masingi epe mende palyetala sambo laa nayao masoo minokondape pyoo auu kayao katena lao lamaipi. 6 Endakali mendapuame mana epe dupanya pakutala, tenge nakatenge pii dupa lao kaita waka mendenya pateami. 7 Dupame* Ta 1:10 Gotenya mana setapae dupanya lao mana lenge akali joo katamana lao masetala pii lelyamino dupa tangeme masala nayapala, pii kyoto joo lelyamino dupanya tenge masala nayawaka lelyamino.
8 Dopaka* Lo 7:7,12,16 doko, mana setapae dupanya pipengeli pyoo endakali mendeme pitamopa, mana setapae dupa epe jetana lao masilyamano. 9-10 Goteme* Lo 1:29; Ga 5:23* Pa 18:13 endakali epe tolatae dupa lao masetala mana setapae dupa setala nayana lao masemana. Mana setapae dupa minala nayao pii tanga lenge endakali dupapi, Gote maita maiyoo koo pingi endakali dupapi, mana epe minala nayao luiyao paenge endakali dupapi, takange pyao kumasingi dupapi, endangi pyao kumasingi dupapi, endakali yango pyao kumasingi dupapi, kepo kolao paenge dupapi, akali yango elya pingi pingima dupapi, endakali yango pake nyoo penge dupapi, sambo lenge dupapi, sambo lao pituu kiningi etete lelyona lenge dupapi, dutupanya Goteme mana setapae dupa setea-pyaa. Dee mana koo tata dupame mana tolatae doko pyao nenge dupa pitakanya baame mana setapae dupa seteaka-pyaa. 11 Gote* Jo 1:14; 2 Ko 4:4; 1 Te 2:4; 1 Ti 6:3; Ta 1:3,9,13; 2:13 etete mona yaepao katenge dokonya Wai Pii Epe tii pipae baame namba isakape lao diamo dokonya mana pii tolatae doko palenge.
Goteme Polo kondo leamo doko
12 Naimanya* Ap 9:15; Ga 1:15-16 Kamongo Kataisa Jisasa namba pupu lasiamo doko kandao nambame yaka pilino lao kalyo. Baame namba kandao embame mende pitoo latala kini pyoaka katatena lao masetala, kalai dokonya pyoo kalyale leamo dokonya nambame baa lao yaka pilino lao kalyo. 13 Wamba* Ap 3:17; 8:3; 9:4-5; 1 Ko 15:9-10; Ga 1:13 nambame baa kilya kandao mana koo dupa minao baa pimaiyoo etete luiyao kateo. Dopa pyoo katewaka doko, nambame masala nayao katao, Kataisa doko lao masoo minala nayao pyoo kateo dokonya baame namba kondo lea. 14 Naimanya* 1 Ko 15:10 Kamongo dokome namba kandao eteteaka mona epe palipumopa, namba Kataisa Jisasapa pakatae katao baa lao masoo minao endakali dupa etete auu kayao kalyo. 15 Kataisa* Mt 9:13; Lu 15:2; 19:10; 1 Ti 3:1; 4:9; Ta 3:8; 2 Pi 3:15 Jisasame isa yuu dakenya endakali koo pingi dupa pyoo nyala epeana lapae silyamo pii doko etete kiningi nyoo minao payapenge lamo. Endakali koo pingi dupanya mupa doko namba. 16 Dopaka* 1 Ko 15:9; 2 Te 3:7 doko, tenge dokonya Jisasa Kataisa dokome namba kandao yapa maka nakaenge lamo lao endakali dupame kandena lao baame namba kondo lea. Dopana baa lao masoo minatala lete etete katatamino endakali dupa kandao Jisasame yapa maka nakaenge dokonya makande mupa doko namba. 17 Yuu* Wee 145:13; Lo 16:27; Kl 1:15; 1 Ti 6:16 gii dupa pitakanya Kamongo Kiŋi kumala nayao panala nayao katenge Gote mendai iki doko lao tanga tangapi andanda semaiyoo tama pyoo katapenge. Kiniaka.
Timoti lekeleke tao katape leamo doko
18 Nambanya* 1 Ti 4:14; 6:12; Ju 3 wane Timoti, wamba akali mendapuame potopesa joo emba kandao pii leaminoli pyoo nambame pii lelyo dupa embame nyoo minao payape lao emba-kisa setelyo. Embame pii leamino doko minao katao yanda epe pipenge doko pyoo katape. 19 Embame* 1 Ti 3:9; 2 Ti 4:7 masoo minao katao masingi epe mende paliuu katape. Endakali yangi dupame masingi epe doko daa latala nyakamanya masoo miningi dokonya lombapae sepala koyateami. 20 Endakali* 1 Ko 5:5; 2 Ti 2:17; 4:14 dopale dupanya akali Aimeniasapa Alekesandapa dolapo kalyambino. Akali dolapome Gote kilya kanja naenya mana nyina lao Satanenya kingilyaka maitio.

- 1 TIMOTI
- <
- 1
- >

*1:1: Lo 1:1; Ep 5:23; Pl 3:20; 1 Ti 2:3; 4:10; Ta 1:3; 2:10; 3:4

*1:2: Ap 16:1; Ta 1:4

*1:3-4: 1 Ti 4:7; 6:4,20; 2 Ti 2:14,16,23; 4:4; Ta 1:14; 3:9

*1:7: Ta 1:10

*1:8: Lo 7:7,12,16

*1:9-10: Lo 1:29; Ga 5:23

*1:9-10: Pa 18:13

*1:11: Jo 1:14; 2 Ko 4:4; 1 Te 2:4; 1 Ti 6:3; Ta 1:3,9,13; 2:13

*1:12: Ap 9:15; Ga 1:15-16

*1:13: Ap 3:17; 8:3; 9:4-5; 1 Ko 15:9-10; Ga 1:13

*1:14: 1 Ko 15:10

*1:15: Mt 9:13; Lu 15:2; 19:10; 1 Ti 3:1; 4:9; Ta 3:8; 2 Pi 3:15

*1:16: 1 Ko 15:9; 2 Te 3:7

*1:17: Wee 145:13; Lo 16:27; Kl 1:15; 1 Ti 6:16

*1:18: 1 Ti 4:14; 6:12; Ju 3

*1:19: 1 Ti 3:9; 2 Ti 4:7

*1:20: 1 Ko 5:5; 2 Ti 2:17; 4:14

© 1988 BSPNG