- APOSELE
- <
- 16
- >

16
Timoti baa Polo Sailasapa-pipa awapa peamo doko
1 Polo* Ap 14:6; 1 Ti 1:2; 2 Ti 1:5; 3:15; Pm 1; Ip 13:23 baa yuu Depipa Lisatapa dolaponya peaka-pyaa. Lisata yuu dokonya Jisasa masoo miningi akali Timoti lenge mende katea-pyaa. Timoti endangi doko masoo minao petenge Juta enda mende-pyaa. Baanya takange doko Gitiki tange-pyaa. 2 Yuu* Pl 2:19-22 Lisatapa Aikoniamepa dolaponya masoo miningi kaiminingi dupame Timoti doko auu pipaena lengema-pyaa. 3 Polome* Ga 2:3-5 Timoti lanyoo tole patambana lao masetala baanya elya pingi kambu kepakamaiya-pyaa. Doko, yuu dokonya Juta endakali kateamino dupame Timotinya takange doko Gitiki tangena lao masiamino dokonya dopa pia-pyaa. 4 Polo,* Ap 15:23-29 Timoti, Sailasapi dutupame yuu taono dupanya pupala aposelepi isingi akalipi dupame Jetusaleme pii wasoo lanya seteaminoli pyoo endakali dupame pina lao lamaiyami-pyaa. 5 Dopa* Ap 2:47 piaminopa sosa dupanya masoo miningi doko kyoto jema jema piamopa koteaka lao endakali longo mendapuame sosa dupanya konda peta peta piami-pyaa.
Masetonia tange akali mende kandao Polome kombea piamo doko
6 Oli* Ap 18:23; Ga 4:13-15 Sipitisa dokome Esia yuu dokonya pii lamaiya napena lao kaita lyokeamopa akali dutupame Pitisiapi Galasiapa yuu dolaponya-kaita peami-pyaa. 7 Pao* Lo 8:9; Pl 1:19; 1 Pi 1:11 Misia yuu dokonya pyakamatala Bitinia yuu dokonya paanya piaminopa Jisasanya Sipitisa dokome napena lao kaita lyokea-pyaa. 8 Dokopa akali dutupame Misia yuu dokonya-kaita Toasa yuu taono dokonya peami-pyaa. 9 Pao* Ap 10:9-23 pyakanatala paleaminopa kuka Polome kombeame Masetonia tange akali mendeme toya katapala wii lao, “Embame aetena naima nisala ipu!” leamo kandea-pyaa. 10 Kombea piamo dokonya naimame Masetonia yuu dokonya yapa monalena latala kaitini mende kutiama. Doko, Goteme Masetonia tange dupa Wai Pii Epe doko lamaiya pupale lao wii latalame lumu lao masetala naimame dopa piama.
Enda Litia mona kapilyiamo doko
11 Dopa petala naimame Toasa yuu dokonya katao sipi mendenya pituu Samotesa yuu dokonya tolao peama. Taita dopa pyoo Niapolisa yuu dokonya peama. 12 Dopa petala naimame sipi doko Niapolisa yuu dokonya yakinatala Pilipae yuu dokonya peama. Taono Pilipae doko Masetonia yuu dokonya potopinja mupa dokonya sia. Loma tange dupame Pilipae yuu dokonya kapomane joo kateami. Naima kote mendatupa Pilipae dokonya kateama. 13 Sambasa* Ap 13:5 gii dokopa naimame lome kaita dokonya kamalyatena pupala endaki mate mendenya peama. Endaki mate dosa loma singi panda mende singi joo pilyamo lao masiama. Endaki mate dosa pituu enda mendapua ipao limbiamino dupa-pipa pii leama. 14 Lao* Ap 10:2 peteamanopa Gote lao tama pyoo petenge enda kenge Litia lenge mendeme naimanya pii sia. Baa taono Tayataita tange-pyaa. Baame lapalapa wene pyapae* wene pyapae Enda Litia dokome lapalapa wene pyapae dupa wasetala muni longo nyilyamopa kenge singi-pyaa.dupame topo nyoo petenge-pyaa. Kamongo dokome enda dokonya mona kapilyakamaiyamopa Polome pii leamo dupa baame sokondape pyoo sia. 15 Dokopa* Ap 10:33,48; 16:31,34; 18:8; 1 Ko 1:16 naimame enda dokopi baanya andaka awapa palenge dupapinya kaimbu pyakamaiyama. Dokopa baame naima langyoo, “Nambame Kamongo doko lao masoo minao pilyeno lao nyakamame masetamino kandao doko, nambanya andaka pitimana ipupa,” lao kongo lea.
Pilipae anjetae kateambino doko
16 Kote mende naimame loma singi panda dokonya paanya peamanopa kendemane wanaku mende kaitinisa kandanyiama. Wanaku enjele koo paleta dokome pyongo pyao tanga pitamo dupapi yalo petae dupapi dupa lao panelyamosa wanaku doko isingi akali dupame dokonya oapi longo nyingima-pyaa. 17 Wanaku* Ap 19:15,24 dokome Polopi naimapi watao ipupala puu lao lao pituu, “Akali dutupame Etete Ketae Katenge Gote dokonya kendemane joo katao Gotenya pyoo nyingi kaitini mende nyakama langyoo kalyaminona,” lea. 18 Kote* Mk 1:24-26,34; 16:17; Ap 3:16 longo lao dopa lati siamosa maka kayapala Polome kapilyetala enjele koo wanaku doko-kisa paleamo doko kandao lao pituu, “Jisasa Kataisanya kenge doko lao embame wanaku dake yakinatala puu lelyona,” lea. Dopa leamo dokopaka enjele koo dokome wanaku doko yakinatala pea. 19-20 Dokopa* Ap 19:24-27* Mk 13:9; Ap 17:6 wanaku doko isingi akali dupame naimanya oapi nyingi kaitini doko etalame lamo lao masetala, Polo Sailasapa dolapo puu lao minatala pyalya lao nyoo endakali limbingi kamapi dokonya peami-pyaa. Laminao pao nyakamanya Loma tange taono isingi akali dupa maitala lao pituu, “Akali Juta dalapome naimanya taono dakenya endakali dupanya mona mende pali pali pyakamaiyambi. 21 Akali* Mt 5:11 dalapome mana langilyambino dupa naima Loma tange dupanya daa lapae singina, naimame kapa pao nyoo napitamana,” leami. 22 Endakali* Pl 1:30; 1 Te 2:2 dupa pitakame akali dolapo-kisa pii watambao leami. Dopa leaminopa taono isingi dupame nyakamame akali dolaponya yonge pee pingi dupa puu lao lapinya nepatala kyoo konjame pina leami. 23 Dopa* 2 Ko 11:25 lateaminopa dupame akali dolapo paa longosa kyoo konjame pyapala anjoo anjingi andaka pyandeami. Pyandatala anjetae isingi akali doko lamaiyoo, “Embame akali dalapo isokondape pyoo isepena,” leami. 24 Anjingi anda isingi akali dokome pii dopa leamino doko sepala akali dolapo anjingi anda andakote etete palo mendenya anjoo pyandea. Pyandatala endakali moko nyoo anjingi palaŋa ita tumbyepae mendalaponya baame akali dolaponya moko nyoo pyasetala ita dolapo minao keto latala anjoo tambukinea-pyaa.
25 Dopa* Kl 3:16 piamopa kukuma andatombe dokonya Polo Sailasapame loma soo Gote lao wee lao peteambino doko anjingi anda dokonya paleamino endakali dupame sepala lenge takatae siami-pyaa. 26 Dokopa* Ap 4:31; 12:6-11 titiwali andake mende pupae lao minalu piamo dokome anjingi anda dokonya paka andake dupa ema-ema pia-pyaa. Ema piamo dokome anjingi anda kaita dupa pitaka lumbapae soo endakali anjetae paleamino dupa pitakanya ŋili kende dupa mokapae soaka pia-pyaa. 27 Titiwali* Ap 12:18-19; 27:42 miniamo doko sepala anjingi anda isingi dokome luu paliuu sakatatala anjingi anda kaita dupa lumbapae siamo kandea-pyaa. Kandatala anjetae endakali dupa pitaka pamini lamo lao masia-pyaa. Dopa lao masetala baame baanya konjua doko kolanyetala baa tange pyao kumasalanya pia-pyaa. 28 Dopa piamopa Polome puu lao, “Embame emba tange koyasala nayape, naima pitaka angenya palelyamanona,” lea-pyaa. 29 Dokopa anjetae isingi akali dokome kia mende peena latala alo pyao andaka kolandea-pyaa. Kolandatala Polo Sailasapa paleambino dosa paka kayao walu lao tombauli sia-pyaa. 30 Tombauli* Ap 2:37 soo sakatatala baame akali dolapo laminao kamanda pupala, “Akali andake anelyapo, Goteme namba pyoo nyina lao aipa pyuape?” lea-pyaa. 31 Dopa* Ap 2:21; 16:15 leamopa akali dolapome baa lamaiyoo, “Embame Kamongo Jisasa lao masoo minape. Dokonya Goteme emba pyoo nyeta. Baame embanya andaka awapa palenge dupa pyoo nyetakana,” leambi-pyaa. 32 Dopa latala Polo Sailasapame baapi baanya andaka awapa palenge dupa pitaka Kamongonya lao pii lamaiyambi-pyaa. 33 Kuka* Ap 8:36,38 gii dokopaka baame akali dolapo lanyepala pyapae dupa kaimbu pyao nepakamaiya-pyaa. Dopa piamopa dolapome baapi baanya andaka awapa palenge dupa pitaka-pipa Gotenya kaimbu doko pupae pyakamaiyambi-pyaa. 34 Kaimbu pyatakamaiyambinopa baame akali dolapo laminao palenge anda namba ketae dokonya kolandatala nee yangao maiya-pyaa. Baame Gote lao masoo miniamo dokonya baapi baanya andaka awapa palenge dupapimi mona yaepeami-pyaa.
35 Yuu yongateamopa taono isingi akali dupame yanda singi mendapuame akali dolapo mokena lao anjetae isingi akali doko lamaiya pena leami-pyaa. 36 Yanda singi dupame anjetae isingi doko dopa lamaitiaminopa baame Polo lamaiyoo, “Taono isingi akali dupame nyilyambo mokape lao wai peelyamino, dokonya nyilyambo kamaka ipupala mona yaepatala pupa,” lea-pyaa. 37 Dopaka* Ap 22:25 doko, Polome yanda singi dupa lamaiyoo, “Nalimba Loma tange dolapo dupame kosa mende nalao endakali dupanya enombanya konjame pyapala anjingi andaka mee anjinya palyetala, dee indupa elyakao mokatala pupa lelyamipi? Doko kapa daana, anjiamino akali dupameaka mokao nyala epena kayalapa,” lea-pyaa. 38 Yanda* Ap 22:29 singi dupame pupala taono isingi akali dupa Polome pii leamo doko lamaiyaminopa akali dolapo Loma tange lumu lao sepala paka kayami-pyaa. 39 Dokonya* Mt 8:34 dupame ipao akali dolaponya mona auu pisakamaiyoo kamaka lanyiami-pyaa. Dopa petala akali dolapo kandao, “Anelyapo, nyilyambome taono dake yakinatala pupapoko,” leami-pyaa. 40 Dokopa akali dolapo anjingi anda doko yakinatala enda Litianya andaka peambi-pyaa. Pupala anda dokonya masoo miningi kaiminingi dupa kandatala mona epe palisakamaiyoo pii mendapua lamaiyambi-pyaa. Dopa petala dolapo peambi-pyaa.

- APOSELE
- <
- 16
- >

*16:1: Ap 14:6; 1 Ti 1:2; 2 Ti 1:5; 3:15; Pm 1; Ip 13:23

*16:2: Pl 2:19-22

*16:3: Ga 2:3-5

*16:4: Ap 15:23-29

*16:5: Ap 2:47

*16:6: Ap 18:23; Ga 4:13-15

*16:7: Lo 8:9; Pl 1:19; 1 Pi 1:11

*16:9: Ap 10:9-23

*16:13: Ap 13:5

*16:14: Ap 10:2

*16:14: wene pyapae Enda Litia dokome lapalapa wene pyapae dupa wasetala muni longo nyilyamopa kenge singi-pyaa.

*16:15: Ap 10:33,48; 16:31,34; 18:8; 1 Ko 1:16

*16:17: Ap 19:15,24

*16:18: Mk 1:24-26,34; 16:17; Ap 3:16

*16:19-20: Ap 19:24-27

*16:19-20: Mk 13:9; Ap 17:6

*16:21: Mt 5:11

*16:22: Pl 1:30; 1 Te 2:2

*16:23: 2 Ko 11:25

*16:25: Kl 3:16

*16:26: Ap 4:31; 12:6-11

*16:27: Ap 12:18-19; 27:42

*16:30: Ap 2:37

*16:31: Ap 2:21; 16:15

*16:33: Ap 8:36,38

*16:37: Ap 22:25

*16:38: Ap 22:29

*16:39: Mt 8:34

© 1988 BSPNG