- MATYU
- <
- 28
- >

28
Jisasa malunya sakateamo doko
(Mk 16:1-10; Lu 24:1-10; Jo 20:1-18)
1 Sambasa* Mt 27:56; Lu 8:2 gii doko pateamopa Sandeenya yongama niki pyakayalanya pia-kaita Matia Makatala tange dokopa Matia mende dokopa dolapome malu doko kanja peambi-pyaa. 2 Peambinopa,* Mt 27:51,60 pupae lao titiwali andake mende miniamopa Gotenya enjele mende kaitinya katao isa ipupala pao kana doko kapilya mina-mina pyoo nyoo kapya latala dokonya ketae petea-pyaa. 3 Baanya* Mt 17:2; Ap 1:10 lengelyaapi doko polepole pyoo, yonge pee doko kyoo lao pakenana timbokopaele jia-pyaa. 4 Dopa* Mt 27:62-66 piamopa malu isetae kateamino dupa pakame kumao etete walu latala kumapae jiami-pyaa.
5 Dokopa enjele dokome enda dolapo lamaiyoo, “Nyalambo paka nakayalapape. Nyalambome Jisasa ita pokonya pyao yukuiyamino doko kutilyambino lao nambame masilyo. 6 Baa* Mt 12:40; 16:21 angenya nasilyamo. Wamba baame leamoli pyoo sakatatalamona baa seteamino dakenya kanja ipupa. 7 Kandatala,* Mt 26:32; 28:16; Jo 21:1-23 yapa pao baanya disaipele dupa dapa lamaiyepape: ‘Baa malunya sakatatala Galili yuu dokonya wambao pame lamo, nyakamame baa yuu dokonya kandatamina,’ nambame nyalambo langitilyo doko masalapape!” lea-pyaa. 8 Dopa leamopa enda dolapome malu doko yapa yakinatala paka kayao pituaka doko, mona etete yaepatala baanya disaipele dupa lamaiyakamaiyanya alo piambi-pyaa.
9 Alo* Jo 20:14-18 pyao peambinopa Jisasame kaitinisa kandanyetala, “Wanalapo, anja paanya epelyambipi?” lea-pyaa. Dokopa dolapome tengesa ipao luma lakapala baanya mokonya minao baa tama piambi-pyaa. 10 Dopa* Lu 24:9-10; Jo 20:1; Ap 1:3; 1 Ko 15:4; Ip 2:11 piambinopa Jisasame enda dolapo lamaiyoo, “Paka nakaenya, nambanya kaiminingi dupa katatamisa pupala Galili pena lamaiyepape. Dupame namba dokonya kandatamina,” lea-pyaa.
Dopa pyomo dapa pyomo lao yanda singi dupame leamino doko
11 Enda* Mt 27:62-66 dolapo peambinopa, malu isetae kateamino yanda singi dupanya mendapuame yuu taono dokonya pupala piamo dupa pitaka pitisa mupa dupa lamaiyami-pyaa. 12 Dokopa pitisa mupapi isingi akalipi dupa-pipa pii lao kambuatala muni longo mendapua yanda singi dupa maiyami-pyaa. 13 Maitala dapa lena leami-pyaa: “ ‘Naima luu palipamanopa Jisasanya disaipele dupame kuka ipupala baa nyoo pamini lamona,’ laapape. 14 Dee kapomane andake dokome pii dake setamo kandao doko, naimame mende lata-lata pitamanopa nyakama-kisa pundu nasetana,” leami-pyaa. 15 Dopa lateaminopa yanda singi dupame muni dutupa nyepala dupame pina leamiliaka piami-pyaa. Dopa piamino dokonya atome doko Juta endakali dupa-kisa tayateamopa dupame lawaka katao indupa tuu lelyamino.
Jisasame baanya disaipele dupa kalai pyaa pena leamo doko
(Mk 16:14-18; Lu 24:36-49; Jo 20:19-23)
16 Disaipele* Mt 26:32; 28:7,10; Mk 14:28; Jo 21:1-23 kingi ita-kisa dee mendai dutupa wamba Jisasame Galili yuu dokonya manda mendenya patamina leamo dokonya peami. 17 Dokonya* 1 Ko 15:5 pao Jisasa kandatala baa lao luma lakapala tama piami. Dopa piaminoaka doko, mendapuame mona lapo paleami. 18 Dokopa* Dan 7:14; Mt 11:27; Lu 10:22; Jo 13:3; Ep 1:20-22; Pl 2:9 Jisasa baa tengesa ipupala dokaita lamaiyoo pituu, “Yuupi kaitipi dupa isepenge pupu lapae doko pitaka Goteme namba ditilyamo. 19 Dopana* Mk 16:15-16; Lu 24:47; Ap 1:8; 2:38 nyakama pupala endakali paliuu pelyamo dupa pitaka nambanya disaipele injisalapape. Dopa pyoo pituu, Takange dokopi, Ikiningi dokopi, Oli Sipitisa dokopi dutupanya kenge doko lao kaimbu pyakamaiyepape. 20 Dee* Wee 125:2; Mt 13:39,49; 18:10; 24:3; Jo 14:18-21; Ap 18:20 piipi manapi nambame nyakama langio kandeno, dupa pitaka minina lao lamaiyepape. Namba nyakama-pipa koteaka lao awapaka katao yuu etatamo gii doko kandao nyetona, masalapape!” Jisasame dopa lea.

- MATYU
- <
- 28
- >

*28:1: Mt 27:56; Lu 8:2

*28:2: Mt 27:51,60

*28:3: Mt 17:2; Ap 1:10

*28:4: Mt 27:62-66

*28:6: Mt 12:40; 16:21

*28:7: Mt 26:32; 28:16; Jo 21:1-23

*28:9: Jo 20:14-18

*28:10: Lu 24:9-10; Jo 20:1; Ap 1:3; 1 Ko 15:4; Ip 2:11

*28:11: Mt 27:62-66

*28:16: Mt 26:32; 28:7,10; Mk 14:28; Jo 21:1-23

*28:17: 1 Ko 15:5

*28:18: Dan 7:14; Mt 11:27; Lu 10:22; Jo 13:3; Ep 1:20-22; Pl 2:9

*28:19: Mk 16:15-16; Lu 24:47; Ap 1:8; 2:38

*28:20: Wee 125:2; Mt 13:39,49; 18:10; 24:3; Jo 14:18-21; Ap 18:20

© 1988 BSPNG