- 1 JONE
- <
- 1
- >

JONEME
PEPA WAMBAO PIAMO DOKO
Pii atupa wambao kandapenge
Joneme pepa dake tenge lapomanya pia-pyaa. Mende doko Gotepi baanya Ikiningi Jisasa Kataisapi-pipa Kitisene dupa pakatae katapimi laka lao masetala baame mona minao sakatasoo pia-pyaa. Lapo doko takange Gotepa Jisasa Kataisapanya endakali kalyamino dupa sambo pii dupame wakale pisingina kandao wandyuu kalyepape lao lea-pyaa. Doko sambo pii mendapu payamosa Joneme dupa angoo pepa dake pia-pyaa.
Joneme pepa wambao piamo dokonya pii lyaa dupa:
1:1-4 Pii wambao pepanya piamo dupa
1:5–2:29 Tii pipaepa iminjingipa
3:1-24 Gotenya wane dupapi Satanenya wane dupapi
4:1-6 Kiningi piipa sambo piipa
4:7-21 Auu kaenge mana doko
5:1-21 Masoo minao katatamo dokome ita minata
1
Lete katasingi Pii doko
1 Tee* Lu 24:39; Jo 1:1-5,11,14; 20:20,25,27; Ap 22:15; 1 Jo 2:13-14 piamo dokopa lete katasingi Pii doko katea-pyaa. Naimame baanya pii leamo doko sowapi, baa lengeme kandawapi, kandatala kingimi watandawapi piamo. 2 Lete* Jo 1:14; 5:20; 15:27 katenge doko paneamopa kandeama. Indupa naimame lete katawaka katenge dokonya lao kiningi nyakama langilyamano. Lete katenge doko Takangepa awapa katao naima-kisa panea. 3 Naima* Ap 2:42; 4:20; 26:16; 1 Ko 1:9; 1 Jo 2:3,19,24,29 pyasetae mona setao katamana lao naimame siamapi kandemapi dupa lao panao nyakama apata langilyamano. Naima pyasetala Takangepa baanya Ikiningi Jisasa Kataisa-pipa pakatae kalyamano. 4 Naima* Jo 5:11; 16:22-24; 2 Jo 12 mona etete yaepokondape piamana lao pii datupa pepa pilyamano.
Gote baa tii pipae
5 Gote* Dan 2:22; Jo 8:12; 1 Ti 6:16; 1 Jo 3:11 baa tii pipae baa-kisa iminjetae etete kukipi mende napalengena lao baame leamopa siama dupa nyakama langilyamano. 6 Naima* Jo 3:21; 1 Jo 2:4 Gote-pipa pyasetae mona setao kalyamano latala dee iminjetae ongonya payatamano kandao doko, naimame sambo pii latala kiningi pii lapae silyamoli pyoo napitamanosa pita. 7 Baa* Ais 2:5; Mt 26:28; Lo 3:24-25; Ip 9:14; Pa 1:5; 7:14 tii pipae dokonya kalyamoli pyoo naima tii pipae ongonya payatamano kandao doko, naima baa-pipa pyasetae katatama. Baanya Ikiningi Jisasanya taiyoko dokome naimanya koo pingi dupa pitaka kunanya nepekenge. 8 Naima* Wee 32:5; Pot 20:9; Ekl 7:20 koo mende napingina latamano kandao doko, naima tangeme tange sambo lamaitamanopa Gotenya kiningi pii doko naima-kisa napalita. 9 Naimame* Wee 32:1; Mt 6:12 naimanya koo pingi dupa lao panatamano kandao doko, opale mende pitoo latala kini pingi Gote epe tolatae dokome naimanya koo pingi yanu dupa kayapala pitaka kunanya nepakata. 10 Naimame* 1 Jo 5:10 koo mende napiamana latamano kandao doko, naimame Gote sambo lenge injisetamanosaka pita. Dokopa baanya pii doko naima-kisa napalita.

- 1 JONE
- <
- 1
- >

*1:1: Lu 24:39; Jo 1:1-5,11,14; 20:20,25,27; Ap 22:15; 1 Jo 2:13-14

*1:2: Jo 1:14; 5:20; 15:27

*1:3: Ap 2:42; 4:20; 26:16; 1 Ko 1:9; 1 Jo 2:3,19,24,29

*1:4: Jo 5:11; 16:22-24; 2 Jo 12

*1:5: Dan 2:22; Jo 8:12; 1 Ti 6:16; 1 Jo 3:11

*1:6: Jo 3:21; 1 Jo 2:4

*1:7: Ais 2:5; Mt 26:28; Lo 3:24-25; Ip 9:14; Pa 1:5; 7:14

*1:8: Wee 32:5; Pot 20:9; Ekl 7:20

*1:9: Wee 32:1; Mt 6:12

*1:10: 1 Jo 5:10

© 1988 BSPNG